Agenda for Pwyllgor Archwilio on Dydd Gwener, 13eg Medi, 2019, 2.00 yp\nmoved from 10/09/2019, Pwyllgor Archwilio\nDydd Gwener, 13eg Medi, 2019 2.00 yp\nBlaenddalen Agenda PDF 430 KB Gweld Agenda fel HTML\nAdroddiad Swyddfa Archwilio Cymru Adroddiad Archwilio Datganiadau Ariannol (ISA260) a Datganiad Cyfrifon Diwygiedig Cyngor Sir Caerfyrddin - ar ôl yr Archwiliad PDF 2 MB\nCofnodion wedi eu hargraffu PDF 471 KB Gweld Cofnodion fel HTML\nDerbyniwyd ymddiheuriadau am absenoldeb gan y Cynghorydd E. Schiavone,\ny Cynghorydd D. E. Williams a Mrs J James.\nDATGANIAD CYFRIFON CYNGOR SIR CAERFYRDDIN\nSWYDDFA ARCHILIO CYMRU - ADRODDIAD ARCHWILIO DATGANIADAU ARIANNOL (ISA 260) (COPI I DDILYN) PDF 256 KB\nView item 3.1 as HTML 40 KB\nAdroddiad , eitem 3.1 PDF 287 KB\nCafodd y Pwyllgor adroddiad yr Archwiliad o Ddatganiadau Ariannol (ISA 260) ar gyfer Cyngor Sir Caerfyrddin 2018-19 a oedd yn crynhoi canfyddiadau'r archwiliad a gynhaliwyd. Nododd y Pwyllgor fod yr adroddiad yn nodi barn yr Archwilydd Cyffredinol ynghylch y datganiadau ariannol ac a ydynt yn rhoi darlun cywir a theg o sefyllfa ariannol Cyngor Sir Caerfyrddin ar 31 Mawrth 2019 a'r incwm a'r gwariant ar gyfer y flwyddyn a ddaeth i ben.\nNodwyd hefyd mai bwriad yr Archwilydd Cyffredinol oedd cyhoeddi adroddiad archwilio anghymwys ynghylch y datganiadau ariannol ar ôl i'r Awdurdod roi Llythyr Sylwadau i Swyddfa Archwilio Cymru, a fyddai'n cael ei gymeradwyo ar agenda y cyfarfod.\nCydnabuwyd y gwaith caled a'r ymrwymiad wrth baratoi cyfrifon y Cyngor Sir gan Gyfarwyddwr y Gwasanaethau Corfforaethol a'r Pwyllgor.\nRoedd y Pwyllgor yn cydnabod bod y camddatganiadau wedi'u cywiro gan y rheolwyr fel y nodwyd gydag esboniadau yn Atodiad 3.\nRoedd yr adroddiad yn cynnwys gwybodaeth fanwl am rai materion a gododd o'r archwiliad, gan gynnwys:\n· Rhwymedigaeth pensiwn ychwanegol (McCloud)\n· Darparu Papurau Gwaith\n· Prisio Asedau\nNododd y Pwyllgor ei bod yn debygol y byddai'r Cyngor yn wynebu heriau sylweddol wrth gwrdd â therfynau amser o ran cyflwyno cyfrifon yn y dyfodol. Nodwyd mai un o'r heriau allweddol fyddai'r tebygolrwydd posibl y byddai angen i'r Awdurdod ddatblygu Cyfrifon Gr?p y flwyddyn nesaf ar ôl i'r tri chwmni a grëwyd yn ddiweddar gan y Cyngor ehangu o ran maint. Er mwyn helpu'r Cyngor i barhau i ddarparu cyfres o ddatganiadau ariannol o ansawdd uchel a chyfres lawn o bapurau gwaith ategol y flwyddyn nesaf yn unol â therfynau amser cau'r cyfrifon, byddai Swyddfa Archwilio Cymru yn gweithio'n agos gyda swyddogion yn ystod yr hydref i ddysgu gwersi gan brosesau paratoi cyfrifon ac archwilio 2018-19.\nCodwyd yr ymholiadau canlynol mewn perthynas â'r adroddiad:-\nMewn ymateb i nifer o ymholiadau a godwyd mewn perthynas â'r mater o brisio asedau a nodwyd, eglurodd Cyfarwyddwr y Gwasanaethau Corfforaethol ynghyd â Swyddog Archwilio Cymru gefndir a natur y mater i'r Pwyllgor. Gwnaed sylw gan ddweud er y dylid bod wedi sefydlu prosesau a fyddai wedi osgoi'r mater hwn, roedd y Pwyllgor yn dawel ei feddwl bod hyn wedi'i nodi yn ystod proses archwilio.\nO ran monitro materion sylweddol a godwyd, cynigiwyd y dylid dychwelyd adroddiad diweddaru ynghylch prisiadau asedau i'r Pwyllgor ei ystyried mewn 6 mis.\nPENDERFYNWYD YN UNFRYDOL;\n3.1.1 dderbyn yr adroddiad;\n3.1.2 darparu adroddiad diweddaru i'r pwyllgor archwilio mewn 6\nmis mewn perthynas â'r prisiadau asedau\nLLYTHYR CYNRYCHIOLAETH I SWYDDFA ARCHWILIO CYMRU CYNGOR SIR GAR PDF 478 KB\nView item 3.2 as HTML 28 KB\nLlythyr , eitem 3.2 PDF 292 KB Gweld fel HTML (3.2/2) 23 KB\nRhoddwyd gwybod i'r Pwyllgor bod yn ofynnol gan Swyddfa Archwilio Cymru, yn unol â'r Datganiad Safonau Archwilio (SAS440 - Sylwadau Rheolwyr), fod Cyfarwyddwr y Gwasanaethau Corfforaethol yn llunio Llythyr Sylwadau yn flynyddol, a bod y llythyr hwn yn cael ei lofnodi gan y Swyddog hwnnw a Chadeirydd y Pwyllgor Archwilio. Ar ben hyn, roedd Swyddfa Archwilio Cymru yn gofyn bod y Pwyllgor sy'n gyfrifol am gymeradwyo'r cyfrifon o dan Reoliad 8 o'r Rheoliadau Cyfrifon ac Archwilio yn cydnabod ymateb Cyfarwyddwr y Gwasanaethau Corfforaethol yn ffurfiol.\nPENDERFYNWYD YN UNFRYDOL gydnabod y Llythyr Sylwadau i Swyddfa Archwilio Cymru a baratowyd gan Gyfarwyddwr y Gwasanaethau Corfforaethol.</AI5>\nYMHOLIADAU ARCHWILIO AR GYFER Y RHEINY SY'N GYFRIFOL AM LYWODRAETHU A RHEOLAETH PDF 428 KB\nView item 3.3 as HTML 38 KB\nAdroddiad , eitem 3.3 PDF 387 KB Gweld fel HTML (3.3/2) 97 KB\nDosbarthwyd adroddiad i'r Pwyllgor yn manylu ar ymatebion a gafwyd i geisiadau a wnaed gan Swyddfa Archwilio Cymru i'r rheolwyr a'r Pwyllgor Archwilio er mwyn i Swyddfa Archwilio Cymru fodloni'r gofynion a nodir yn y Safonau Rhyngwladol ar Archwilio (ISAs) i gael ystyriaeth a dealltwriaeth ffurfiol yr Awdurdod ar nifer o feysydd llywodraethu sy'n effeithio ar archwiliad o'r datganiadau ariannol. Roedd yr ystyriaethau hyn yn berthnasol i reolwyr y Cyngor a'r 'rhai sy'n gyfrifol am lywodraethu' (Pwyllgor Archwilio). Roedd y wybodaeth a ddarparwyd yn cyfrannu at ddealltwriaeth Swyddfa Archwilio Cymru o'r Cyngora'i brosesau busnes ac yn cefnogi gwaith y Swyddfa Archwilio i ddarparu barn archwilio ar ddatganiadau ariannol 2018-19.\nPENDERFYNWYD YN UNFRYDOL gymeradwyo'r ymatebion i'r ceisiadau a wnaed gan Swyddfa Archwilio Cymru a'r Pwyllgor Archwilio fel y manylir yn yr adroddiad.</AI6>\nDATGANIAD CYFRIFON 2018-2019 PDF 495 KB\nView item 3.4 as HTML 40 KB\nDatganiad , eitem 3.4 PDF 2 MB\nUpdated Statement of Accounts , eitem 3.4 PDF 2 MB\nBu'r Pwyllgor yn ystyried Datganiad Cyfrifon yr Awdurdod ar gyfer 2018/19, a luniwyd yn unol â Rheoliadau Cyfrifon ac Archwilio (Cymru) 2014 a ddaeth â holl drafodion ariannol yr Awdurdod ar gyfer y flwyddyn ynghyd, yn ogystal â manylu ar asedau a rhwymedigaethau'r Awdurdod fel yr oeddent ar 31 Mawrth 2019.\nNododd y Pwyllgor fod nifer o ddiwygiadau wedi'u gwneud i'r cyfrifon, fel y nodwyd yn eitem 3.1 yn gynharach ar yr agenda (Adroddiad ynghylch Archwiliad o Ddatganiadau Ariannol Swyddfa Archwilio Cymru), a oedd yn cynnwys egluro rhai nodiadau datgelu. Roedd y Pwyllgor yn cydnabod bod yr holl newidiadau y cytunwyd arnynt gyda Swyddfa Archwilio Cymru wedi'u hadlewyrchu yn y Datganiad o Gyfrifon a gyflwynwyd i'w cymeradwyo.\nDywedwyd nad oedd unrhyw newid wedi bod i falansau Cronfa'r Cyngor ar y cronfeydd cyffredinol na'r cronfeydd wrth gefn am y flwyddyn, ac nid oedd newid i falans y Cyfrif Refeniw Tai ar ddiwedd y flwyddyn.\nDywedwyd hefyd fod yr Awdurdod wedi cadw gwariant net cyffredinol Cronfa'r Cyngor yn is na'r gyllideb wreiddiol, gan arwain at drosglwyddiad o'r Cyfrif Refeniw o £539k i falansau Cronfa'r Cyngor a bod y trosglwyddiad o £5.8m a gynlluniwyd o falansau'r Cyfrif Refeniw Tai wedi digwydd yn ystod y flwyddyn.\nAr ddyddiad y fantolen, roedd balansau cyffredinol Cronfa'r Cyngor yn £10.4m, y Cyfrif Refeniw Tai yn £14.3m ac roedd diffyg o £393k yn y balansau a ddelir gan ysgolion o dan Reoli Ysgolion yn Lleol.\nPENDERFYNWYD YN UNFRYDOL dderbyn Datganiad Cyfrifon Cyngor Sir Caerfyrddin 2018/19.\nCYFRIFLEN CRONFA BENSIWN DYFED\nADRODDIAD DATGANIADAU ARIANNOL - CRONFA BENSIWN DYFED PDF 395 KB\nView item 4.1 as HTML 38 KB\nAdroddiad , eitem 4.1 PDF 295 KB\nBu'r Pwyllgor yn ystyried adroddiad Swyddfa Archwilio Cymru ynghylch yr archwiliad a gynhaliwyd o Gyfrifon Cronfa Bensiwn Dyfed a oedd yn ystyried a oedd y datganiad ariannol yn rhoi golwg gywir a theg ar sefyllfa ariannol Cronfa Bensiwn Dyfed ar 31 Mawrth, 2019 a'i hincwm a'i gwariant yn ystod y flwyddyn honno.\nTynnwyd sylw'r Pwyllgor at yr adroddiad manwl lle roedd Swyddfa Archwilio Cymru wedi barnu nad oedd dim camddatganiadau wedi eu clustnodi yn y datganiadau ariannol a oedd yn dal heb eu cywiro. Roedd nifer o fân gamddatganiadau wedi'u cywiro gan y rheolwyr.\nLLYTHYR CYNRYCHIOLAETH I SWYDDFA ARCHWILIO CYMRU CRONFA BENSIWN DYFED PDF 390 KB\nView item 4.2 as HTML 38 KB\nLlythyr , eitem 4.2 PDF 401 KB\nHysbyswyd y Pwyllgor ei bod yn ofynnol gan Swyddfa Archwilio Cymru, yn unol â'r Datganiad Safonau Archwilio (SAS440 – Sylwadau Rheolwyr) fod Cyfarwyddwr y Gwasanaethau Corfforaethol yn llunio Llythyr Sylwadau yn flynyddol, a bod y llythyr hwn yn cael ei lofnodi gan y Swyddog hwnnw a Chadeirydd y Pwyllgor Archwilio. Yn ogystal, roedd yn ofynnol gan Swyddfa Archwilio Cymru i'r Pwyllgor sy'n gyfrifol am gymeradwyo'r cyfrifon o dan Reoliad 8 o'r Rheoliadau Cyfrifon ac Archwilio i gydnabod yr ymateb yn ffurfiol.\nPENDERFYNWYD YN UNFRYDOL fod y Llythyr Sylwadau i Swyddfa Archwilio Cymru gan Gyfarwyddwr y Gwasanaethau Corfforaethol a Chadeirydd y Pwyllgor Archwilio i Swyddog Archwilio Cymru - Cronfa Bensiwn Dyfed yn cael ei gydnabod.\nYMHOLIADAU ARCHWILIO AR GYFER Y RHEINY SY'N GYFRIFOL AM LYWODRAETHU A RHEOLAETH Y GRONFA PENSIWN DYFED PDF 440 KB\nView item 4.3 as HTML 38 KB\nAdroddiad , eitem 4.3 PDF 321 KB\nRoedd y Pwyllgor wedi cael ymatebion yr Awdurdod i Swyddfa Archwilio Cymru ar nifer o feysydd llywodraethu sy'n effeithio ar archwiliad y datganiadau ariannol. Roedd yr ystyriaethau hyn hefyd yn berthnasol i reolwyr Cronfa Bensiwn Dyfed a'r 'rhai sy'n gyfrifol am lywodraethu' (Pwyllgor Archwilio). Roedd y wybodaeth a ddarparwyd yn cyfrannu at ddealltwriaeth Swyddfa Archwilio Cymru o Gronfa Bensiwn Dyfed a'i phrosesau busnes gan gefnogi ei waith o ddarparu barn archwilio ar gyfer datganiadau ariannol 2017-18.\nPENDERFYNWYD YN UNFRYDOL gymeradwyo'r ymatebion i'r ceisiadau a wnaed i'r rheolwyr a'r Pwyllgor Archwilio fel y manylir yn yr adroddiad.</AI11>\nCYFRIFLEN CRONFA BENSIWN DYFED 2018-2019 PDF 394 KB\nView item 4.4 as HTML 38 KB\nAdroddiad , eitem 4.4 PDF 650 KB\nYn unol â darpariaethau Rheoliadau Cyfrifon ac Archwilio (Cymru) 2014, cafodd Datganiad Cyfrifon 2018/19 a oedd yn ymwneud â Chronfa Bensiwn Dyfed ac a oedd wedi'i archwilio, ei roi gerbron y Pwyllgor i'w gymeradwyo. Roedd y Datganiad yn dwyn ynghyd holl drafodion ariannol y Gronfa Bensiwn am y flwyddyn, ac roedd yn rhoi manylion am ei hasedau a'i rhwymedigaethau fel yr oeddent ar 31 Mawrth 2019.\nPENDERFYNWYD YN UNFRYDOL gymeradwyo Datganiad Cyfrifon 2018/19 Cronfa Bensiwn Dyfed, wedi'u harchwilio.\nDATGANIAD ARIANNOL AWDURDOD HARBWR PORTH TYWYN 2018-19 PDF 400 KB\nAdroddiad , eitem 5. PDF 464 KB\nLlythyr Archwilio , eitem 5. PDF 139 KB\nRhoddodd y Pwyllgor ystyriaeth i Ddatganiad Ariannol Awdurdod Harbwr Porth Tywyn 2018-19, a luniwyd yn unol â Deddf Harbyrau 1964, a nodai ei bod yn ofynnol i bob Awdurdod Harbwr Statudol lunio datganiad blynyddol o gyfrifon ynghylch gweithgareddau'r harbwr.\nYn unol â Rheoliadau Cyfrifon ac Archwilio (Cymru) 2014, roedd y cyfrifon hynny ar ffurf cyfrif incwm a gwariant blynyddol ar wahân a datganiad balansau. Cost net gweithgareddau'r harbwr yn 2018-19 oedd £533k ac roedd yr holl weithgareddau'n cael eu cyllido'n llawn gan Gyngor Sir Caerfyrddin. Roedd yr asedau sefydlog a ddelir ar 31 Mawrth 2019 yn dod i gyfanswm o £975k. Y gost net o £558k (2017-18 £332k). Roedd y cynnydd o £201k yn bennaf yn ymwneud â chynnydd o £325k mewn gwariant cyfalaf wedi'i wrthbwyso gan ostyngiad o £124k mewn costau gweithredu net.\nPENDERFYNWYD YN UNFRYDOL dderbyn a chymeradwyo Datganiad Cyfrifon Awdurdod Harbwr Porth Tywyn 2018-19.\nFFURFLEN FLYNYDDOL / ARCHWILIAD PARTNERIAETH PENSIWN CYMRU 2018/19 PDF 399 KB\nAdroddiad , eitem 6. PDF 481 KB\nLlythyr Archwilio , eitem 6. PDF 155 KB\nDerbyniodd y Pwyllgor Ffurflen/Archwiliad Blynyddol 2018/19 Partneriaeth Pensiwn Cymru (PPC) i'w hystyried a'u cymeradwyo. Rhoddwyd gwybod i'r Pwyllgor bod cymeradwyaeth derfynol o'r ffurflen flynyddol wedi'i harchwilio a'r adroddiad archwilio ar gyfer 2018/19 wedi'i dirprwyo gan y Cyd-bwyllgor i Bwyllgor Archwilio'r awdurdod cynnal (Cyngor Sir Caerfyrddin) ar gyfer 2018/19 yn unig, oherwydd amseriad cyfarfod nesaf Cyd-bwyllgor Llywodraethu Partneriaeth Pensiwn Cymru.\nNododd y Pwyllgor fod gofyn bod y cyfrifon yn cael eu paratoi ar ffurf ffurflen flynyddol ar gyfer y Cyd-bwyllgorau sydd ag incwm a gwariant o dan £2.5 miliwn. Gan mai costau cyd-lywodraethu oedd £2.3 miliwn ar gyfer 2018/19, paratowyd ffurflen flynyddol ar gyfer Partneriaeth Pensiwn Cymru.\nPENDERFYNWYD YN UNFRYDOL gymeradwyo'r ffurflen flynyddol wedi'i harchwilio a'r adroddiad archwilio ar gyfer 2018/19 ar gyfer Partneriaeth Pensiwn Cymru.\nCroesawodd y Cadeirydd Mr Jason Garcia, Sara Leahy, Alison Lewis, Kate Harvard ac Ann Marie Harkin o Swyddfa Archwilio Cymru i'r cyfarfod.\nADRODDIADAU LLEOL SWYDDFA ARCHWILIO CYMRU. PDF 181 KB\nView item 7.1 as HTML 21 KB\nAddrodiad Gwella Blknyddol , eitem 7.1 PDF 433 KB\nReport - Review of Risk Management Arrangements , eitem 7.1 PDF 269 KB\nCouncil Response Form - Risk Management Review , eitem 7.1 PDF 149 KB\n· Adroddiad Gwella Blynyddol – Cyngor Sir Caerfyrddin 2018-19\n· Adolygiad o Drefniadau Rheoli Risg - Cyngor Sir Caerfyrddin\nADRODDIADAU CENEDLAETHOL SWYDDFA ARCHWILIO CYMRU. PDF 181 KB\nView item 7.2 as HTML 20 KB\nAdroddiad , eitem 7.2 PDF 2 MB\nBu'r Pwyllgor yn ystyried Adroddiad Cenedlaethol ynghylch y Gronfa Gofal Integredig, a gafodd ei chyhoeddi'n ddiweddar gan Swyddfa Archwilio Cymru.\nPENDERFYNWYD YN UNFRYDOL dderbyn Adroddiad Cenedlaethol Swyddfa Archwilio Cymru.\nY DIWEDDARAF YNGHYLCH AR CYNLLUN ARCHWILIO MEWNOL 2019/20 PDF 373 KB\nAdroddiad Ai , eitem 8. PDF 448 KB\nAdroddiad Aii , eitem 8. PDF 467 KB\nAdroddiad B , eitem 8. PDF 531 KB\nBu'r Pwyllgor yn ystyried adroddiad a oedd yn cynnwys:-\nRhan A (i) adroddiad cynnydd ynghylch Cynllun Archwilio Mewnol 2019/20;\nRhan A (ii) y Matrics Sgorio Argymhellion ynghylch Cynllun Archwilio Mewnol 2019/20 ac Adroddiad B - Crynodeb o Adroddiadau Terfynol 2018/19 mewn perthynas â Systemau Ariannol Allweddol (Ebrill 2018 hyd heddiw) a oedd yn cynnwys crynodebau o'r Adroddiadau Archwilio Terfynol gyfer Systemau Allweddol ar gyfer:-\n Budd-daliadau Tai\n Arian Parod a Banc\nBLAENRHAGLEN GWAITH PWYLLGOR ARCHWILIO PDF 380 KB\nAdroddiad 1 , eitem 9. PDF 431 KB\nAdroddiad 2 , eitem 9. PDF 219 KB\nBu'r Pwyllgor yn ystyried y Flaenraglen Waith Flynyddol a oedd yn rhoi manylion am yr eitemau disgwyliedig ar agenda cylch cyfarfodydd y Pwyllgor Archwilio 2019/20.\nCynigiwyd y dylid ychwanegu diweddariadau ynghylch cwmnïau hyd braich y Cyngor at y Flaenraglen Waith. Dywedodd y Pennaeth Refeniw a Chydymffurfiaeth Ariannol y byddai'r rhain yn cael eu cynnwys ym Mlaenraglen Waith 2019/20 y Pwyllgor Archwilio fel y gofynnwyd.\n9.1 gymeradwyo'r Flaenrhaglen Waith;\n9.2 cynnwys diweddariadau ynghylch cwmnïau hyd braich Cyngor Sir Caerfyrddin ym Mlaenrhaglen Waith 2019/20 y Pwyllgor Archwilio.\nADRODDIAD SWYDDFA ARCHWILIO CYMRU YNGHLYCH GWEITHREDU'R ARGYMHELLION YR ADOLYGIAD O REOLI PERFFORMIAD POBL DIWEDDARIAD - MEDI 2019 PDF 393 KB\nView item 10.1 as HTML 32 KB\nAdroddiad , eitem 10.1 PDF 811 KB\nCafodd y Pwyllgor ddiweddariad ynghylch y cynnydd sy'n cael ei wneud o ran mynd i'r afael â'r 9 argymhelliad a oedd wedi deillio o Adolygiad y Cyngor o Reoli Perfformiad Pobl. Roedd hyn yn cael ei fonitro gan Fwrdd Llywodraethu'r Strategaeth Pobl a oedd wedi'i gadeirio gan y Cyfarwyddwr Addysg a Gwasanaethau Plant. Roedd y Bwrdd yn gyfrifol am lunio cynllun gweithredu manwl ac roedd gwaith wedi'i wneud i flaenoriaethu'r meysydd hynny a oedd wedi'u hamlygu megis Gwastraff a Hamdden.\nO ran y diweddariad a roddwyd ar gyfer Argymhelliad 1, codwyd ymholiad ynghylch y ffaith nad oedd y diweddariad wedi cynnwys unrhyw wybodaeth bod yr adolygiad wedi'i gwblhau, a bod hynny'n peri pryder o ran ei natur risg uchel. Dywedodd y Prif Weithredwr Cynorthwyol – Pobl a Pherfformiad, yn absenoldeb y Cyfarwyddwr Addysg a Gwasanaethau Plant, ei fod yn rhan annatod o'r gr?p risg corfforaethol a rhoddodd sicrwydd i'r Pwyllgor fod y gr?p hwn yn monitro'r gwaith sy'n cael ei wneud.\n10.1.1 dderbyn yr adroddiad a nodi'r cynnydd a oedd yn cael ei wneud\n10.1.2 cyflwyno adroddiad cynnydd i'r Pwyllgor mewn 12 mis.\nARCHWILIAD MEWNOL PARC GWLEDIG PENBRE 2018/19 PDF 397 KB\nAdroddiad , eitem 10.2 PDF 513 KB\nCafodd y Pwyllgor adroddiad cryno ynghylch Archwiliad Mewnol 2018/19 o Barc Gwledig Pen-bre, a oedd yn cynnwys canfyddiadau ac argymhellion yr archwiliad.\nRoedd Cwmpas yr adolygiad a gynhaliwyd yn ymwneud â'r systemau a'r gweithdrefnau sydd ar waith i asesu'r canlynol:\n· I ba raddau y mae'r argymhellion y cytunwyd arnynt yn yr adroddiad Archwilio Mewnol blaenorol wedi'u gweithredu;\n· I ba raddau yr oedd yr incwm a oedd yn ddyledus wedi'i gasglu'n llawn, ei fancio'n brydlon a'i gyfrifo'n gywir yn unol â gofynion Rheolau'r Gweithdrefnau Ariannol;\n· I ba raddau y mae trefniadau digonol ar waith ar gyfer caffael nwyddau, gwasanaethau a'r system rhwystr newydd; ac\n· I ba raddau y mae trefniadau digonol ar waith ar gyfer diogelu asedau'r Awdurdod.\nNododd y Pwyllgor fod yr adolygiad wedi arwain at sgôr sicrwydd derbyniol a'r gwelliannau parhaus a nodwyd o ran prosesau gweinyddu yn y Parc.\nDywedwyd bod hyfforddiant staff sylweddol wedi'i gynnal ar gyfer gweithdrefnau gweithredol ac ariannol ers i'r strwythur rheoli newydd gael ei roi ar waith, a bod llawer o'r materion archwilio a nodwyd yn flaenorol wedi cael sylw.\nARCHWILIAD MEWNOL CANOLFAN SGÏO 2018/19 PDF 384 KB\nAdroddiad , eitem 10.3 PDF 523 KB\nCafodd y Pwyllgor adroddiad cryno ynghylch Archwiliad Mewnol 2018/19 y Ganolfan Sgïo ym Mharc Gwledig Pen-bre a oedd yn cynnwys canfyddiadau ac argymhellion yr archwiliad.\nMae Parc Gwledig Pen-bre yn cynnwys un o'r atyniadau awyr agored mwyaf poblogaidd yng Nghymru. Mae'r Ganolfan Sgïo yn rhan annatod o lwyddiant y Parc Gwledig, sy'n cynnwys llethr sgïo, rhedfa dobogan, pwynt llogi beiciau a chaffi.\nCynhaliwyd adolygiad o'r Ganolfan Sgïo ar y systemau a'r gweithdrefnau sydd ar waith i asesu'r canlynol:\n· I ba raddau yr oedd yr incwm a oedd yn ddyledus wedi'i gasglu'n llawn, ei fancio'n brydlon a'i gyfrifo'n gywir yn unol â gofynion Rheoliadau'r Gweithdrefnau Ariannol;\n· I ba raddau y mae trefniadau digonol ar waith ar gyfer caffael nwyddau a gwasanaethau;\n· I ba raddau y mae trefniadau digonol ar waith ar gyfer diogelu asedau'r Awdurdod;\n· I ba raddau yr oedd gwerthu stoc y siop yn gyflawn/dan reolaeth;\n· Bod yr holl staff perthnasol wedi bod yn destun Gwiriad Datgelu a Gwahardd;\n· Bod rotâu staff yn cyd-fynd â'r taflenni amser a gyflwynwyd.\nEr y dywedwyd bod adolygiad 2018/19 o'r Ganolfan Sgïo wedi arwain at raddfa sicrwydd isel, nododd y Pwyllgor fod yr adolygiad wedi nodi nifer o feysydd, lle'r oedd angen gwneud gwelliannau, yn ymwneud yn bennaf â'r canlynol:\n Rheolaeth dros fynediad i'r tiliau, cofnodi incwm a chymodi, a chadw arian parod;\n Cadw dogfennau i roi tystiolaeth o benderfyniadau caffael.\n10.3.1 dderbyn yr adroddiad\n10.3.2 cyflwyno adroddiad cynnydd i'r Pwyllgor mewn 6 mis.\nSIARTER ARCHWILIO MEWNOL PDF 384 KB\nAdroddiad , eitem 11. PDF 144 KB\nCafodd y Pwyllgor Siarter Archwilio Mewnol y Cyngor a ddiweddarwyd i'w hystyried. Nododd yr Asesiad Ansawdd Allanol, a gynhaliwyd ar Wasanaeth Archwilio Mewnol y Cyngor yn 2018, fod angen diweddaru'r Siarter Archwilio Mewnol er mwyn sicrhau ei fod yn cyd-fynd â gofynion Safonau Archwilio Mewnol y Sector Cyhoeddus.\nDywedwyd mai'r cam gweithredu y cytunwyd arno i fynd i'r afael â'r argymhelliad hwn oedd y byddai'r Siarter Archwilio Mewnol yn cael ei hadolygu a'i diwygio erbyn mis Medi 2019.\nDiben y Siarter oedd diffinio'r swyddogaeth Archwilio Mewnol ac esbonio ei phwrpas, ei hawdurdod a'i chyfrifoldebau.\nNododd y Pwyllgor fod y Siarter wedi'i llunio yn unol â Safonau Archwilio Mewnol y Sector Cyhoeddus ac y byddai'r Siarter Archwilio Mewnol yn cael ei hadolygu bob dwy flynedd.\nPENDERFYNWYD YN UNFRYDOL gymeradwyo Siarter Archwilio Mewnol diweddaraf Cyngor Sir Caerfyrddin.\nLLAWLYFR GRANTIAU PDF 430 KB\nAdroddiad , eitem 12. PDF 831 KB\nAppendices 1-11 , eitem 12. PDF 899 KB\nCafodd y Pwyllgor Lawlyfr Grantiau wedi'i ddiweddaru a oedd yn amlinellu fframwaith yr Awdurdod o ran rheoli grantiau, ac a oedd yn cynnwys pedwar cam allweddol o ran datblygu'r prosiect, cynnig arian grant, cyflawni'r prosiect a ariannir drwy grant hyd at ddiwedd y prosiect.\nRoedd y Llawlyfr Grantiau yn cefnogi Rheolau'r Weithdrefn Ariannol sydd â'r nod o gynorthwyo ac arwain staff. Mae'r Llawlyfr Grantiau yn nodi dull mabwysiedig yr Awdurdod o ddatblygu a chyflawni'r holl brosiectau a ariannir gan grantiau. Mae'n gweithio ar y cyd â Phecyn Cymorth Rheoli Prosiectau'r Awdurdod i ddarparu canllaw hollgynhwysol.\nRhoddwyd gwybod i'r Pwyllgor bod yr Awdurdod yn cael grantiau gan nifer o ffynonellau cyllido a bod y Llawlyfr Grantiau wedi'i adolygu a'i ddiweddaru'n ddiweddar i adlewyrchu'r gofynion rheoli grantiau presennol, er mwyn bodloni rhwymedigaethau cyffredinol y corff cyllido, prosesau a gweithdrefnau mewnol, a gofynion archwilio.\nPENDERFYNWYD YN UNFRYDOL gymeradwyo'r Llawlyfr Grantiau wedi'i ddiweddaru.\nCOFNODION GRWPIAU PERTHNSAOL I'R PWYLLGOR ARCHWYLIO PDF 357 KB\nView item 13. as HTML 29 KB\nCofnodion , eitem 13. PDF 268 KB\nCofnodion , eitem 13. PDF 138 KB\n· Cofnodion y Gr?p Llywio Rheoli Risg – 30 Gorffennaf 2019\n· Cofnodion y Gr?p Llywodraethu Corfforaethol – 13 Mawrth 2019\nLLOFNODI YN GOFNOD CYWIR COFNODION CYFARFOD Y PWYLLGOR A GYNHALIWYD AR 1AF GORFFENNAF, 2019 PDF 352 KB\nView item 14. as HTML 94 KB\nPENDERFYNWYD YN UNFRYDOL lofnodi cofnodion cyfarfod y Pwyllgor Archwilio a gynhaliwyd ar 1 Gorffennaf 2019 gan eu bod yn gywir.


gan Josgin » Iau 24 Tach 2011 10:04 pm\nNefi - dyma beth ydi dadansoddiad gwreiddiol o hanes Cymru ! . Mae'n wir mai diweddar yw unrhyw syniad o frawdgarwch Celatidd, serch hynny . Roedd Pabyddiaeth y Gwyddelod yn fur am ganrifoedd , a'r eironi yw fod llawer o genedlaetholwyr Cymru yn llawer agosach at Brotestaniaid y Gogledd o ran ffydd bersonol nac at y cenedlaetholwyr yno oedd yn Babyddion.\nDwi'n cofio Howard Hughes (Hetia) yn ysgrifennu sylwadau eithaf craff yn y cylchgrawn 'Sgrech' o dan y pennawd 'Gwyddeligaeth ' tua 1982.\nEi destun oedd eilun-addoliaeth (ar ran pobl fel fi, mae'n wir) y Cymry o grwpiau gweriniaethol fel y 'Wolfe Tones' a'r 'Dublin City Ramblers' . Mae'r oes 'di newid. Dwi'n cofio'r 'Wolfe Tones' yn cael eu croesawu'n gynnes i'r llwyfan gan neb llai na'r 'Arglwydd' Dafydd Ellis-Thomas.\ngan ceribethlem » Gwe 25 Tach 2011 4:44 pm\nMae Ronan O'Gara, Brian O'Driscoll a Paul O'Connell yn Wyddelod, ac yn wancwyr. Fi'n dadansoddi o hynny fod pob un yn wanciwr.


Cymylau mammatus: nodweddion, tarddiad a ffurfiant | Meteoroleg Rhwydwaith\nPortillo Almaeneg | | Cymylau\nFel y gwyddom, mewn meteoroleg defnyddir y gwahanol fathau o gymylau i wybod rhai rhagfynegiadau tywydd oherwydd y foment. Mae gan bob math o gwmwl ei ddangosydd a'i ffynhonnell ffurfio ei hun. Un o'r cymylau siâp rhyfeddaf yw'r cymylau mammatus. Maent yn fath eithaf rhyfedd o ffurfiannau cwmwl nad ydynt yn gadael unrhyw un yn ddifater. Mae amaturiaid a gweithwyr proffesiynol meteoroleg yn talu sylw ac yn tynnu lluniau o'r ffurfiannau rhyfedd sydd gan y cymylau mammatws.\nFelly, rydyn ni'n mynd i gysegru'r erthygl hon i ddweud wrthych chi am darddiad, nodweddion a rhagfynegiad cymylau mammatus.\n1 nodweddion allweddol\n2 Sut mae cymylau mammatus yn ffurfio\n3 Amodau amgylcheddol cymylau mammatus\n4 Manylion ac omens\nYn yr achos hwn nid y math cwmwl ydyw, ond ei nodweddion posibl y pwysicaf. Mae yna lawer o bobl sy'n rhyfeddu at ffurfiannau rhyfedd a hyfryd y cymylau hyn. Mae amaturiaid a gweithwyr proffesiynol meteoroleg yn talu sylw mawr i'r math hwn o gymylau mamoth sy'n edrych weithiau yn yr awyr. Un o'r enghreifftiau mwyaf adnabyddus o gymylau mammatus yw'r ddelwedd feteorolegol a gipiwyd yn Nebraska gan NASA ar ôl i storm fynd heibio yn 2004. Daw'r llun hwn yn un o'r rhai mwyaf cynrychioliadol ar gyfer arwydd o'r math hwn o gymylau.\nY dosbarthiad cyfredol a geir yn yr atlas cwmwl sydd â 10 genera, 14 rhywogaeth a 9 math, yn ogystal â dangos gwahanol nodweddion atodol, yw cymylau mammatus. Ac nid math o gwmwl mohono ond ffordd o gyflwyno sylfaen llawer o genres mewn un math. Mae'r holl genres dan sylw fel a ganlyn: cumulonimbus, altocumulus, altoestratus, cirrus, cirrocumulus, a stratocumulus. Gall pob un ohonynt fabwysiadu'r siâp rhyfedd hwn sy'n cynnwys hongian allwthiadau fel sachau mawr neu fach sy'n hongian o'r awyr. Mae llawer yn ei gysylltu â mamma anifeiliaid mamalaidd, a dyna'i enw.\nSut mae cymylau mammatus yn ffurfio\nRydyn ni'n mynd i weld beth yw'r math o ffurfiant sydd gan y mathau hyn yn dibynnu ar amodau amgylcheddol yr awyrgylch. Ar sawl achlysur, maent yn ymddangos yn ardaloedd gweddilliol stormydd aeddfed, sy'n golygu eu bod yn symud i ffwrdd oddi wrth yr arsylwr yn ei ran fwyaf gweithgar. Gellir gweld y rhan fwyaf o'r ardaloedd sy'n cyfateb i'r bronnau yn y cymylau datblygu. Fel arfer, mae'r cymylau hyn yn cyrraedd datblygiad fertigol enfawr gyda strwythur nodweddiadol siâp anvil.\nYn yr ardaloedd sydd bellaf o ran weithredol y cwmwl, sef yr un â cheryntau cryf ar i fyny, y mae ceryntau aer ar i lawr yn tueddu i ymddangos. Mae'n un o'r rhesymau pam ei fod yn arwain at ffurfio'r bronnau trawiadol hyn a nodweddion ffurfiant y cwmwl hwn.\nTrwy gydol yr awyr gyfan mae gennym gymylau rhyfedd gyda ffurfiannau capricious a hyd yn oed yn ddychrynllyd mewn sawl achos. Mae gan gymylau mammatus lympiau anfeidrol sy'n ffurfio oherwydd i wrthdrawiad downdrafts fertigol cryf o aer. Nid ydynt yn gymylau y gallant eu hunain ffurfio a bod yn fath sydd wedi'u dosbarthu'n wahanol, ond yn hytrach gellir eu ffurfio o'r cymylau a grybwyllir uchod. Pryd bynnag y bydd downdraft sy'n ei falu yn erbyn ei godiad naturiol, bydd yr wyneb isaf yn arwain at ddosbarth o lympiau neu fronnau sy'n rhoi ei enw i'r ffurfiant cwmwl chwilfrydig hwn.\nMae un o'r ffurfiannau gorau a mwyaf trawiadol yn digwydd pan gynhyrchir downdraft mewn cwmwl cumulonimbus canolog. Mae'r cymylau hyn fel arfer wedi'u siapio fel anghenfil a nhw yw'r rhai sy'n cynhyrchu'r mammatws mwyaf ysblennydd. Ac o waelod y cwmwl maen nhw'n dechrau hongian lympiau ysblennydd sy'n werth eu gweld.\nAmodau amgylcheddol cymylau mammatus\nRydyn ni'n mynd i weld beth fydd yr amodau amgylcheddol angenrheidiol ar gyfer ffurfio cymylau mammatus. O'r tarddiad mwyaf clasurol o'r math darfudol. Mae'r holl gymylau'n ffurfio pan fydd aer cynnes sy'n llai trwchus nag aer oer yn tueddu i godi. Mae'r codiad aer hwn fel petai'n swigen aer o'r dŵr. Am y rheswm hwn, mae'r aer poeth sy'n cael ei lwytho ag anwedd dŵr yn gorffen cyddwyso pan fydd yn rhedeg i mewn i haenau eraill o aer oerach ac mae'r tymheredd yn gostwng ar uchder. Dyma sut mae'n llwyddo i ffurfio defnynnau meicro sydd yn ei dro yn cyflwyno'r egni gwres i'r amgylchedd cyfagos oherwydd gwres cyddwysiad sy'n achosi i'r màs dueddu hyd yn oed yn fwy wrth i'r broses o uchder esgynnol barhau.\nMae'r gwres sy'n cael ei ryddhau yn ystod anwedd yn union yr un peth ag yr oedd yn rhaid i'r haul ei gymhwyso er mwyn anweddu o'r un diferyn o ddŵr. Gelwir hyn yn wres cudd anweddiad. Mae'r ffenomen ecsothermig yn eithaf pwysig ac yn achosi i'r jetiau aer esgynnol gyrraedd cyflymderau o fwy na 100 cilomedr yr awr., gan gyrraedd i godi i'r troposffer i fwy na 15 cilomedr o uchder. Os oes gwynt llorweddol cryf ar uchder o 5 neu 10 cilomedr, bydd cwmwl yn ffurfio nes iddo gyrraedd jet o aer oer sy'n cwympo o amgylch ffurfiant y cwmwl, gan arwain at siâp anvil nodweddiadol cwmwl cumulonimbus.\nMae mammatws yn brin ac yn ysblennydd. Maent yn digwydd weithiau ar ôl i ffenomenau atmosfferig cryf ffurfio, megis ar waelod cymylau cumulonimbus. Er eu bod yn codi ofn, maen nhw'n ddiniwed.\nManylion ac omens\nY rhan o gwmwl ffurfiol a all ddod yn fawr iawn yn gymesur â'r ardal lle mae'r aer yn codi. Yn yr ardaloedd sydd ymhell o'r gwaith diweddaru cryf, mae'r aer yn dirlawn â lleithder ac yn dechrau disgyn ynghyd â'r crisialau meicro sy'n cael eu cludo gan y màs aer. O'r fan hon rydym yn dod o hyd i ffurfiant y bronnau. Mae pob chwydd yn nodi un o'r disgyniadau aer hyn ar waelod y cwmwl.\nO ran yr arwydd, nid yw presenoldeb y cymylau hyn yn arwydd o law na newidiadau syfrdanol eraill yn y tywydd. Mae'r ffenomen yn eithaf deniadol ac ysblennydd yn enwedig ar fachlud haul pan fydd yr haul cochlyd yn goleuo ac yn cyferbynnu holl gromliniau'r lympiau.\nGobeithio, gyda'r wybodaeth hon, y gallwch chi ddysgu mwy am gymylau mammatws a'u nodweddion.\nLlwybr llawn i'r erthygl: Meteoroleg Rhwydwaith » Meteoroleg » Cymylau » Cymylau mammatus


Llyfrgell Owen Phrasebank - uchaf\nByddai buddugoliaeth yn eu codi i hanner uchaf y tabl.\nO'r t�r uchaf y seinir y 'Mariacki' - yr alwad ar y trwmped sy'n glywadwy o bob cyfeiriad, ar yr awr, bob awr o'r dydd.\nMae dolen i Chwilio ac A-Y ar gael ar gornel chwith uchaf pob tudalen.\nYn ôl - - efallai mai'r broblem yw fod y cyflogau uchaf heb godi digon.\nYn uwch i fyny eto mae Cwrt Uchaf.


Ysgol Uwchradd yr Eglwys Newydd yn torchi llewys ar gyfer y Gwasanaeth Gwaed\nMae Gwasanaeth Gwaed Cymruwedi diolch i fyfyrwyr a staff Ysgol Uwchradd yr Eglwys Newydd yng Nghaerdydd am dorchi llewys a rhoi gwaed i helpu cleifion mewn angen.\nGwnaed dros 60 rhodd o waed yn ddiweddar yn y sesiwn rhoi gwaed gyntaf a gafodd ei chynnal yn arbennig ar gyfer myfyrwyr a staff yn yr ysgol, gan achub o bosibl, neu wella dros 180 bywyd.\nCofrestrodd 18 rhoddwr gwaed arallar Gofrestr Rhoddwyr Mêr Esgyrn Cymrugan ymuno â chronfa ddata o dros 35 miliwn o roddwyr ar draws y byd y gallai eu rhinweddau unigryw olygu mai nhw ydy'r unig berson yn y byd a allai achub bywyd rhywun y mae angen trawsblaniad arno.\nDywedodd y rhoddwr gwaed a phennaeth Ysgol Uwchradd yr Eglwys Newydd, Mr Mark Powell:"Rydym i gyd yn falch iawn ac wrth ein boddau o fod yn rhan o'r fenter hon a does dim os nac oni bai y bydd yn parhau i dyfu o nerth i nerth. Mae Gwasanaeth Gwaed Cymru yn darparu gwasanaeth hanfodol i bobl Cymru ac fe wnawn bopeth y gallwn i wneud cyfraniad cadarnhaol at ei ymdrechion.\n"Rydym yn ysgol sy'n gwasanaethu cymuned ac rydym yn gwneud popeth y gallwn i feithrin gwerthoedd cymunedol cryf yn ein myfyrwyr." Rydym bob tro'n gwneud ymdrech i wneud cyfraniad cadarnhaol i fywydau pobl, felly mae gweld ein myfyrwyr yn dod i helpu yn yr ymdrech hon yn brawf o'u parodrwydd fel unigolion i wneud gwahaniaeth - maen nhw wir yn grŵp o bobl ifanc anhygoel.\n"Rwy'n falch iawn ohonyn nhw bob un wrth i ni gychwyn ar ein taith achub bywydau yma gyda Gwasanaeth Gwaed Cymru."\nAr ôl rhoi gwaed am y tro cyntaf, dywedodd y fyfyrwraig yn y chweched dosbarth, Darcy: "Ro'n i mor nerfus cyn dechrau oherwydd dydw i ddim yn rhy dda gyda nodwyddau ond doedd dim angen i mi boeni, mae'r staff yn eich gwneud i deimlo mor gyfforddus.\n"Ro'n i eisiau rhoi gwaed yma heddiw gan fod fy mam wedi gorfod cael trallwysiad gwaed flynyddoedd yn ôl. Heddiw rydw i'n helpu rhywun mewn angen fel fy mam."\nDrwy gynnal ei sesiwn rhoi gwaed ei hun, Ysgol Uwchradd yr Eglwys Newydd yw'r wythfed ysgol i ymuno â menter Gwasanaeth Gwaed Cymru i gynnig sesiynau rhoi gwaed mewn detholiad o leoliadau addysg ôl-6 mwyaf Cymru.\nDywedodd Alan Prosser, Cyfarwyddwr Gwasanaethau Gwasanaeth Gwaed Cymru: "Fe hoffem ni ddiolch i'r disgyblion ac aelodau staff a gyfrannodd yn anhunanol tuag at y 100,000 uned y mae eu hangen arnon ni yng Nghymru eleni. Maen nhw wedi dangos ymroddiad ardderchog ac ysbryd cymunedol gwych.\n"Maen hanfodol ein bod yn cyfleu pwysigrwydd cyfrannu gwaed i'r genhedlaeth iau. Drwy gael cefnogaeth rhai o'r ysgolion mwyaf yng Nghymru, gallwn annog mwy o fyfyrwyr i roi cynnig ar roi gwaed fel rhan o'u diwrnod yn yr ysgol. "Rydyn ni'n gobeithio y bydd gweithredoedd y disgyblion yn annog mwy o bobl sy'n byw yn y fwrdeistref sirol i ystyried rhoi gwaed yn y dyfodol.\nNid yn unig ar gyfer damweiniau ac argyfyngau y defnyddir y gwaed a gesglir; caiff ei ddefnyddio hefyd ar gyfer cleifion canser a liwcemia y mae arnyn nhw angen trallwysiadau rheolaidd, felly mae hi'n hanfodol ein bod ni'n sicrhau bod cyflenwad cyson ar gael i helpu cleifion mewn angen trwy'r wlad."\nOs nad ydych erioed wedi rhoi gwaed o'r blaen, mae nawr yn amser gwych i roi cynnig arni."\nI gael rhagor o wybodaeth ewch i wbs.wales/schools neu ffoniwch 0800 252 266.


Codwyd y wybodaeth ganlynol o Gyfrol David Davies, (Dewi Eden) Harlech ARDUDWY A’I GWRON a gyhoeddwyd yn 1914 ac a argraffwyd dros y cyhoedddwr gan J. D.Davies and Co., Swyddfa’r “Rhedegydd”, Blaenau Ffestiniog. Dyma a ddywedir am ffynhonnau Ardudwy ar dudalennau 21a22. (Cadwyd y sillafu gwreiddiol)\nGall aml i ardal yng Nhymru ymffrostio yn eu ffynhonnau hynafol, y rhai gynt a ystyrid yn gysegredig. Yn yr oes hygoelus, tybid fod y ffynhonnau hyn wedi eu gwaddoli gan y seintiau â rhin ysbrydol. Ceir nifer o’r ffynhonnau hyn yn cael eu hystyried felly heddyw gan lu o bobl. Tebygol fod yr uwchafiaeth hon a briodolir i’r ffynhonnau yn gwreiddio yn yr amseroedd cyn y cyfnod Cristionogol, oblegid, fel y gwyddys, yr oedd afonydd a ffynhonnau yn cael lle dwfn yn y gyfyundrefn dderwyddol, mewn canlyniad, yn ddiamheuol, i’r traddodiadau adgofiannol yng nghylch y Diluw – yr amgylchiad mawr hwnnw, a ddinistriodd, ac a gadwodd yn fyw. Yr oedd y parch i’r ffynhonnau yn cael ei gario mor bell, fel yn Llydaw a Ffrainge, y dirywiodd y parch i eulunaddoliaeth ronc, oblegid yr oedd parchedigaeth ddwyfol yno yn weithredol, yn cael ei dalu i Onvana neu Divona, fel y dduwies oedd yn llywyddu dros y dyfroedd,&c. (Ceir ysgrif ddiddorol ar y pwnge hwn gan Ap Ithel yn yr “Archaeologia Cambrensis” (1846), p.50).\nNodwn rai ffynhonnau o hynodrwydd geir yn Ardudwy.\nFFYNNON BADRIG (SH59982455)\nCeir hon ar dir Caerffynnon , yn Nyffryn Ardudwy. Cafodd ei henw oddiwrth Sant Badrig, yr hwn a annogodd Osborn Wyddel, a drigai ar y pryd yn y Byrllysg, neu yn fwy priodol Osber-lys. Yr hwn wedi hyny a briododd aeres Gorsygedol, - i ymolchi yn ei dyfroedd ac iddo wedi hynny gael gwared oddiwrth anhwyldeb pwysig oedd yn ei flino.\nFFYNNONAU Y TYDDYN MAWR A CHORS DDOLGAU\nCeir y rhai hyn yn Nyffryn Aedudwy. Dywed traddodiad mai Gwyddno Garanhir, Tywysog Cantref y Gwaelod, a gafodd allan gyntaf erioed fod rhinweddau yn perthyn i ddyfroedd y ffynhonnau hyn. Dywedir mai un o Phylipiaid Awenyddol Mochras a ddywedodd am ddyfroedd Ffynnon Cors Ddolgau:\n“Diliau geir wrth Gors Dolgau\nNa wyddys eu rhinweddau.”\nFFYNNON ENDDWYN (SH61372552)\nTardda Ffynnon Enddwyn ar fridd Talwrn Fawr, oddeutu dwy filltir o Llanenddwyn, yn Ardudwy. Dywed traddodiad i’r Santes Enddwyn, yr hon a sefydlodd Eglwys Llanenddwyn, gael ei blino gan ryw afiechyd poenus, ac iddi un prynhawngwaith tesog o haf hir felyn, a hi yn ymdaith i Drawsfynydd trwy Gwm Nantcol, droi at ffynnon fechan yng ngwaelod y Cwm, ac yfed ohonni ac ymolchi er dadluddedu, ac iddi yn y fan ddyfod yn holliach; a gelwid y ffynnon ohynny allan yn “Ffynnon Enddwyn.”\nFFYNNON ERWDDWFR (SH612338)\nMae hon ar dir Erwddwfr, Trawsfynydd. Priodolir i’r ffynnon hon gan y trigolion hynafiaeth a rhin. Pwy, a pha bryd y cafwyd allan ei rhin sydd anhysbys. Yr oedd wedi ei hadeiladu ar raddeg fechan er yn foreol. Adgyweiriwyd a helaethwyd hi gan y diweddar Barchedig Edward Davies (A.) Derfel Gadarn, yr hwn a fu yn trigiannu am gyfnod maith yn Erwddwfr, ac yn gweinidogaethu i’r Annibynwyr yn yr ardal. Dywedir fod dyfroedd y ffynnon hon yn meddu rhin i wella afiechydon amrywiol a phriodolid iddi rin cyfriniol.


Gwersi Clarinét | Canolfan Gerdd William Mathias\nHafan Hyfforddiant Gwersi Clarinét\nMae Canolfan Gerdd William Mathias yn cynnig gwersi clarinet cyson ar sail un-i-un i blant ac oedolion o bob oed a gallu.\nAnnogwn i bob disgybl newydd ddod am wers ymgynghorol, lle bydd cyfle i drafod eich anghenion a’ch nôd gyda’ch tiwtor. Bydd myfyrwyr yn derbyn y cyfle o sefyll arholiadau ymarferol yr ABRSM neu Fwrdd Arholi Coleg y Drindod Llundain. Drwy ddod yn fyfyriwr Canolfan Gerdd William Mathias, byddwch yn derbyn amryw o gyfleoedd perfformio drwy gydol y flwyddyn yn cynnwys ‘Llwyfan Cerdd’; ein cyngherddau anffurfiol lle chroesawir teulu a ffrindiau i ddod i fwynhau eich perfformiadau a’ch cynnydd. Yr ydym yn annog a chefnogi ein myfyrwyr i gymeryd rhan yn y cyngherddau hyn o gyfnod cynnar o dderbyn gwersi.


Actor yn ymgolli mewn ‘dramâu un-dyn’ – Golwg360\nActor yn ymgolli mewn ‘dramâu un-dyn’\n11 Hydref 2017 am 17:33\nRhodri Miles fel Sieiloc (Llun: Cynhyrchiadau Miles)\nMae actor o Bontarddulais yn gobeithio herio’r ystrydebau am y portread o Iddewon yn nramâu Shakespeare.\nMae’r ddrama un-dyn, Sieiloc, ar daith ar hyn o bryd ac mae’r actor Rhodri Miles yn esbonio ei fod yn annog pobol i feddwl ai dihiryn ynteu ddioddefwr oedd y benthycwr arian enwog yn nrama The Merchant of Venice.\nMae’n gwneud hyn o safbwynt cymeriad Iddewig arall, sef Tiwbal.\n“Dim ond wyth llinell oedd Shakespeare wedi rhoi i Tiwbal yn y ddrama wreiddiol, felly mae’r sioe hon yn gyfle iddo gamau i ganol y llwyfan, dweud ei stori a serennu,” meddai.\nActio – ‘gyfra fregus’\nMae’r sioe un-dyn wedi’i hysgrifennu gan yr actor Gareth Armstrong, gyda Rhodri Miles wedi’i haddasu i’r Gymraeg ar y cyd â’r actores Rhian Morgan a’r cyfieithydd Bethan Mair.\nDramâu un-dyn ydi bara menyn Rhodri Miles ar hyn o bryd, meddai, gan esbonio ei fod wedi cael llwyddiant ar ddramâu un-dyn am yr actor Richard Burton a’r bardd Dylan Thomas.\n“Mae gyrfa actor yn fregus tu hwnt achos chi’n dibynnu ar alwad ffôn gan bobol eraill i gynnig gwaith i chi. Mae gwneud dramâu un-dyn yn torri’r elfen yna allan, ac yn golygu fy mod yn gallu parhau i wneud yr hyn dw i’n hoffi’i wneud.”\nMae Rhodri Miles hefyd yn adnabyddus am ei waith teledu gan gynnwys Emyn Roc a Rôl, Pobol y Cwm,Richard II – Hollow Crown Series, Game of Thrones ac Atlantis.\nYn y ddrama Sieiloc mae’n portreadu’r actorion sydd wedi actio rhan Sieiloc yn y theatr ar hyd y blynyddoedd, gan gynnwys Henry Irving, Edmund Kean, a Charles Macklin.\n“Dw i’n mynd mewn a mas o ddangos y cymeriadau gwahanol yr oedden nhw wedi eu chwarae pan oedden nhw’n portreadu Sieiloc,” meddai Rhodri Miles wrth gylchgrawn Golwg yn rhifyn Medi 7.\nAc mae’n esbonio fod iaith y ddrama yn “gyfoethog dros ben” ond ei bod “yn bleser” i ddysgu a chyflwyno’r iaith.\nDyma glip ohono’n llefaru un o rannau’r sioe.\nMae Sieiloc ar daith drwy gydol y mis hwn tan ganol Tachwedd gyda’r dyddiadau i’w gweld yma.\nYsgoloriaeth Bryn Terfel: “Reit ddirdynnol” cael perfformio araith Sieiloc\nStifyn Parri wedi’i siomi o fethu rhagbrawf unawd sioe gerdd


Prifysgol Glyndŵr - Canolfan y Plentyn, y Teulu a'r Gymdeithas\nChwiliwch... Rhydych i yma: Hafan > Ein campysau a’n cyfleusterau > Canolfan y Plentyn, y Teulu a'r Gymdeithas\nCyrsiau israddedigCyrsiau ol-raddedigCyrsiau rhan-amserCyrsiau proffesiynolMyfyrwyr rhyngwladolSut i wneud caisFfioedd a chyllid myfyrwyrYnglyn a Phrifysgol GlyndwrLlety Ein campysau a’n cyfleusterau\nPlas Coch, Wrecsam\nStryt y Rhaglyw, Wrecsam\nPrifysgol Glyndwr Llundain\nStadiwm Cae Ras Prifysgol Glyndŵr\nClwb y Canmlwyddiant\nMaes ymarfer Colliers Park\nCanolfan y Plentyn, y Teulu a'r Gymdeithas\nYsgol Glinigol Gogledd Cymru\nTheatr Terry Hands\nEin cymorth i fyfyrwyrEin hymchwilSefydliadau Prifysgol Mewn Busnes\nCafodd Teulu a Chymdeithas ym Mhrifysgol Glyndŵr ei gomisiynu gan Lywodraeth Cymru er mwyn trawsnewid yr agenda gofal plant yng Nghymru.\nMae’r Ganolfan yn seiliedig ar gysyniad Sgandinafaidd ac mae’n rhoi modd i’r rheiny sy’n gweithio ym maes datblygiad plant i fireinio eu sgiliau yn academaidd ac yn ymarferol, ac mae’n darparu cyfleuster rhagorol ar gyfer gweithgareddau ymchwil addysgol.\nCaiff y gwaith a wneir yn y ganolfan ei lywio yn gyson gan y wybodaeth a’r syniadau diweddaraf. Mae’r ganolfan yn feithrinfa weithredol ar yr un pryd â bod yn gartref i ymchwil sy’n ymateb i agendâu polisi cenedlaethol a rhyngwladol ac yn safle blaenllaw ar gyfer arfer gorau ym maes gofal plant yng Nghymru.\nMae’r ganolfan yn seiliedig ar ymagwedd integredig tuag at ddatblygiad plant ac mae felly yn cynnwys amrywiaeth eang o arbenigeddau megis iechyd, maeth, seicoleg plant, ymarfer corff ac addysg.\nMae gan yr adeilad ei hun gyfleusterau ar gyfer babanod, plant bach a phlant cyn-ysgol, gan gynnwys llefydd chwarae dan do ac yn yr awyr agored, ystafelloedd cysgu, ac ystafell synhwyrau yn ogystal ag ystafelloedd seminar ac arsylwi.\nDefnyddir ein hystafell synhwyrau bwrpasol i helpu datblygiad plant sydd ag anableddau ac anghenion ychwanegol. Mae’r ystafell yn helpu i anghofio am y pethau sy’n tynnu eu sylw yn y byd tu allan ac mae’n defnyddio cerddoriaeth, lliwiau a siapiau i sbarduno’r plant neu i dynnu unrhyw straen oddi arnynt.\nMae ein hystafelloedd arsylwi yn galluogi myfyrwyr i arsylwi a monitro ymddygiad heb effeithio neu dresmasu’n uniongyrchol ar amgylchedd y plentyn.


Awdurdodau lleol yn gwneud cynnydd da o ran gweithredu dyletswyddau digartrefedd newydd\ndydd Llun, Ionawr 8, 2018 - 2:56yp\nFodd bynnag, mae angen canolbwyntio mwy ar fynd i'r afael â'r achosion wrth wraidd digartrefedd\nMae'r adroddiad diweddaraf gan Archwilydd Cyffredinol Cymru wedi edrych ar sut y mae Awdurdodau Lleol yn gweithredu eu dyletswyddau newydd ac y rheoli gofynion digartrefedd wrth weithio a chydweithredu â phartneriaid.\nEr mwyn mynd i'r afael â'r nifer cynyddol o bobl ddigartref, cyflwynodd Llywodraeth Cymru y Ddeddf Tai (2014), sy'n ei gwneud yn ofynnol i awdurdodau lleol a'u partneriaid ganolbwyntio'n benodol ar ataliaeth. Mae ein hadroddiad wedi canfod bod atal digartrefedd yn parhau i fod yn heriol i sawl awdurdod, a hynny er gwaetha'r ddeddfwrieath newydd a’r ffaith bod Llywodraeth Cymru wedi darparu cyllid iddynt gyflawni eu cyfrifoldebau newydd.\nMae llawer o'r hyn sy'n achosi digartrefedd y tu hwnt i reolaeth Llywodraeth Cymru ac awdurdodau lleol, a dylanwadir arno gan benderfyniadau a wneir gan Lywodraeth y DU, yn enwedig mewn perthynas â budd-daliadau lles. O ganlyniad, mae cyrff cyhoeddus yng Nghymru yn brwydro i atal digartrefedd. Mae nifer y bobl y mae'r awdurdodau lleol a'u partneriaid yn llwyddo i atal rhag mynd yn ddigartref yn dechrau disgyn, ac mae nifer y bobl sydd mewn llety dros dro yn cynyddu.\nEr mwyn atal digartrefedd rhag digwydd, mae angen i'r awdurdodau lleol a'u partneriaid weithio mewn modd gwahanol. Fodd bynnag, nid yw’r newidiadau y mae eu hangen i leihau llawer o'r galw am wasanaethau ac atal digartrefedd ar waith bob tro. Mae angen i'r awdurdodau arfogi eu staff â sgiliau newydd a ffyrdd gwahanol o weithio, ond nid yw pob awdurdod lleol wedi ymateb mewn modd effeithiol. Er gwaethaf y cyllid ychwanegol, nid yw rhai awdurdodau wedi adolygu eu gwasanaethau i atal digartrefedd, ac mae'r bobl yng Nghymru yn cael help gwahanol iawn, gan ddibynnu ar le y maent yn byw.\nMae angen gwneud rhagor i leihau'r galw cyffredinol am wasanaethau trwy deilwra gwasanaethu i ddelio â phobl yn gynharach o lawer, yn enwedig o ran addysg, gofal cymdeithasol a gwasanaethau eraill.\nHeddiw, dywedodd yr Archwilydd Cyffredinol, Huw Vaughan Thomas: “Mae fy adroddiad heddiw yn amlygu'r ffaith bod Awdurdodau Lleol yn parhau i ganolbwyntio ar reoli pobl mewn argyfwng yn hytrach na'u hatal rhag mynd i argyfwng yn y lle cyntaf, a hynny er gwaethaf bwriadau cadarnhaol Lywodraeth Cymru i atal digartrefedd. Er mwyn atal digartrefedd mewn gwirionedd, mae angen i gyrff cyhoeddus feddu ar safbwynt hirdymor, a gweithio gyda sefydliadau eraill i fynd i'r afael yn wirioneddol â'r materion sy'n achosi digartrefedd. Mae hyn yn gofyn am ffocws ar, er enghraifft, well cyrhaeddiad addysgol, mynediad at gyflogaeth, cyfnod pontio sydd wedi'i gynllunio'n dda wrth adael gofal, a mynediad at fudd-daliadau lles”.\nSut mae Llywodraeth Leol yn rheoli galw – Digartrefedd\nRead more about Sut mae Llywodraeth Leol yn rheoli galw – Digartrefedd


Gadewch i ni edrych yn agosach ar nawfed genhedlaeth yr iPad a gyflwynwyd ddoe | Newyddion IPhone\nNawfed genhedlaeth yr iPad oedd y newydd-deb cyntaf bod Tim Cook a’i dîm wedi tynnu allan o’u pocedi yn y cyflwyniad “ffrydio California” ddoe. IPad newydd a mini iPad newydd sy'n disodli'r rhai cyfredol, gyda'r un ymddangosiad allanol, ond wedi'i adnewyddu'n llwyr y tu mewn.\nUn 9 iPad gyda phrosesydd newydd, camera blaen, sgrin newydd a mwy o gapasiti storio. Hyn i gyd i gael y gorau o'r meddalwedd iPadOS 15 newydd sydd eisoes wedi'i gosod, gyda llawer o nodweddion newydd. Gawn ni weld.\nYn y cyweirnod ddoe, pan oedd pawb yn disgwyl gweld y newydd iPhones 13, y cyntaf o'r newyddbethau oedd cyflwyniad nawfed genhedlaeth yr iPad. Heb amheuaeth, un o ddyfeisiau sy'n gwerthu orau'r cwmni.\nGyda phris cychwynnol o Euros 379, mae'r iPad newydd yn cynnwys arddangosfa Retina 10,2-modfedd gyda True Tone, camera blaen 12MP ongl ultra-eang gyda llwyfan canol, cefnogaeth i Apple Pencil (cenhedlaeth 1af) a dwywaith storio'r genhedlaeth flaenorol. Mae'n ymgorffori'r meddalwedd iPadOS 15 newydd.\n1 Prosesydd Bionig A13 newydd\n2 Camera blaen newydd 12 AS\n3 Arddangosfa newydd 10,2-modfedd gyda True Tone\n4 Mae storio yn cael ei ddyblu\n5 iPadOS 15 wedi'i osod\nProsesydd Bionig A13 newydd\nMae'r nawfed genhedlaeth hon o'r iPad yn mowntio'r sglodyn pwerus A13 Bionic, sy'n darparu cynnydd perfformiad o 20% dros y model a oedd hyd yn hyn. Mae hyn yn gwneud yr iPad newydd hyd at 3 gwaith yn gyflymach na'r Chromebook sy'n gwerthu orau, a hyd at 6 gwaith yn gyflymach na'r dabled Android sy'n gwerthu orau.\nGyda'r potensial perfformiad newydd hwn, bydd yr iPad newydd yn caniatáu i ddefnyddwyr redeg cymwysiadau a gemau yn esmwyth sy'n gofyn am lefel uchel o brosesu. Mae'r Peiriant Niwral Mae'r A13 Bionic hefyd yn pweru galluoedd dysgu peiriant lefel nesaf, gan gynnwys testun byw ar iPadOS 15, sy'n defnyddio iPadOS XNUMX i gydnabod a gweithio gyda thestun mewn llun.\nCamera blaen newydd 12 AS\nMae newydd-deb y fframio canolog a gyflwynwyd ychydig fisoedd yn ôl yn yr iPad Pro hefyd yn cyrraedd yr iPad newydd. Diolch i'r camera blaen newydd Ongl ultra-eang 12MP a Pheiriant Niwclear, gall defnyddwyr nawr fwynhau galwadau fideo hyd yn oed yn fwy deniadol. Wrth i ddefnyddwyr symud ar draws y llwyfan, mae swyddogaeth Fframio wedi'i Ganoli yn fframio'r camera yn awtomatig i'w cadw mewn golwg. Pan fydd pobl eraill yn ymuno â'r olygfa, mae'r camera hefyd yn eu canfod ac yn symud allan yn ysgafn i'w cynnwys yn yr alwad fideo.\nMae'r nodwedd newydd hon yn gwneud galw fideo yn fwy naturiol yn FaceTime, yn ogystal ag mewn cymwysiadau galw fideo trydydd parti. Roedd Apple eisiau gwella'r posibiliadau y gall yr iPad eu cynnig i wella'r videogynadleddau, a ddefnyddir felly heddiw.\nArddangosfa newydd 10,2-modfedd gyda True Tone\nMae'r iPad newydd yn mowntio'r un sgrin 10,2-modfedd â'r model blaenorol, ond gyda newydd-deb y gwir dôn (Gwir Tôn). Mae synhwyrydd golau amgylchynol gwell newydd yn caniatáu i gynnwys sgrin gyd-fynd â thymheredd lliw ystafell.\nMae'r swyddogaeth wir dôn newydd hon yn gwneud i ddelweddau ymddangos yn fwy naturiol ac yn rhoi profiad gwylio mwy cyfforddus i ddefnyddwyr amgylcheddau goleuo gwahanol y gallwn ei gael gartref neu yn y swyddfa.\nMae storio yn cael ei ddyblu\nYr iPad newydd yn dechrau gyda 64GB o storio, dyblu storio'r genhedlaeth flaenorol, gan gynnig mwy fyth o werth i ddefnyddwyr iPad. Ac os oes angen mwy fyth o storio arnoch chi, mae gennych opsiwn 256GB, felly gallwch chi gadw popeth sydd ei angen arnoch chi ar eich iPad.\niPadOS 15 wedi'i osod\nAc i fanteisio ar yr holl berfformiad y mae'r iPad newydd yn ei gynnig i chi, mae'n dod gyda iPadOS 15 Gosodwyd ffatri, gyda nodweddion a swyddogaethau newydd, i fod yn fwy cynhyrchiol a mynd ag amlochredd iPad ymhellach fyth.\nAmldasgio llawer mwy pwerus, cynlluniau teclyn newydd, ap Nodiadau gwell newydd, nodwedd Testun Byw, a Gwell Amser sy'n gwneud defnyddio'r iPad yn haws ac yn llawer mwy gwerth chweil.\nLlwybr llawn i'r erthygl: Newyddion IPhone » iPad » Gadewch i ni edrych yn agosach ar nawfed genhedlaeth yr iPad a gyflwynwyd ddoe


Adam Price: Mae ar Gymru angen tsar caffael i fynd i’r afael â phroblemau profion a GCP - Plaid Cymru\nAr hyn o bryd, nid yw Cymru ond yn cynnal profion ar 1,100 o bobl y diwrnod, er eu bod wedi bwriadu cynnal profion ar 6,000. Mae hyn yn dilyn cwymp bargen honedig rhwng Llywodraeth Cymru a’r cwmni preifat Roche a fyddai wedi darparu 5,000 o’r profion hynny.\nGwnaeth Adam Price yr achos dros benodi tsar gyda’r "unig gyfrifoldeb" i gaffael a chyflenwi profion Covid-19, CGP, a dyfeisiadau ocsigen a meddygol i Gymru.\nSoniodd am achosion o gartrefi gofal gyda dim ond un neu ddau focs o fygydau llawfeddygol – sydd ond yn ddigon i bara deuddydd ar gyfer un claf, yn ogystal â staff ysbytai yn cael eu gorfodi i wisgo dillad isaf papur dros eu gwallt am nad oedd ganddynt unrhyw beth arall i’w gwarchod.\n"Mae prinder profion Covid-19 a CGP yng Nghymru yn rhwystr difrifol i’n hymdrechion i fynd i’r afael â lledaeniad coronafeirws.\n"Rhaid i Gymru gymryd materion i’w dwylo ei hun os ydym am sicrhau contractau pendant a diogel ar gyfer y cynhyrchion hanfodol hyn.\n"Dyna pam fy mod yn galw ar Lywodraeth Cymru i benodi tsar caffael, a’i unig gyfrifoldeb fyddai caffael a chyflenwi offer profi, CGP, a dyfeisiadau ocsigen a meddygol ar gyfer staff rheng-flaen yn y sectorau iechyd a gofal.\n"Rwyf wedi cael gwybod am gartrefi gofal gyda dim ond un neu ddau focs o fygydau llawfeddygol – sydd ond yn ddigon i bara deuddydd ar gyfer un claf, yn ogystal â staff ysbytai yn cael eu gorfodi i wisgo dillad isaf papur dros eu gwallt am nad oedd ganddynt unrhyw beth arall i’w gwarchod.\n"Yn yr un modd, rydym yn mynd tuag yn ôl o ran profi pan oedd Llywodraeth Cymru wedi addo 6,000 o brofion y dydd erbyn hyn.\n"Byddai penodi un unigolyn gyda’r cyfrifoldeb allweddol fyddai’n ein helpu i fynd i’r afael â’r sefyllfa hon, a sicrhau fod gan Gymru yr holl adnoddau mae arni eu hangen i ymdopi â lledaeniad y feirws."


Dod o hyd i gyfrifon banc, cynilion neu Fondiau Premiwm coll - Y Gwasanaeth Cynghori Ariannol\nMae amcangyfrif o £850 miliwn yn sefyll heb ei hawlio mewn cyfrifon banc coll. Os ydych chi’n meddwl bod peth ohono’n perthyn i chi, peidiwch â’i wastraffu! Mae gwirio am gyfrifon banc neu gymdeithas adeiladu coll, neu gynilion gyda Chynilion a Buddsoddiadau Cenedlaethol (NS&I), yn dasg syml, ac am ddim. Hefyd gallwch wirio ar-lein am wobrau Bondiau Premiwm sydd heb eu hawlio.\nSut mae dod o hyd i gyfrifon coll\nDefnyddio fy nghyfrif coll\nDod o hyd i Dystysgrifau Cynilion Ulster coll.\nGwirio am wobrau Bondiau Premiwm heb eu hawlio\nBeth i’w wneud os oes gennych chi gŵyn am y banc neu os ydych chi’n anghytuno â’i ymateb\nOs ydych chi’n ceisio lleoli hen gyfrif banc, eich cam cyntaf yw siarad â’r banc neu gymdeithas adeiladu.\nOs na all eich banc eich helpu chi, neu os na allwch chi gofio ym mha fanc neu gymdeithas adeiladu yr oedd y cyfrif, darllenwch ymlaen i ddysgu sut i ddefnyddio ‘fy nghyfrif banc coll’.\nPeidiwch â thalu unrhyw un i chwilio am eich hen gyfrif banc, cymdeithas adeiladu neu NS&I - defnyddiwch y gwasanaeth am ddim yn fy nghyfrif coll.\nBeth yw cyfrif ‘coll’?\nMae cyfrif coll yn gyfrif y mae eich banc neu eich cymdeithas adeiladu wedi’i nodi yn un anweithredol, oherwydd:\nNid oes unrhyw weithgarwch wedi bod. Fel arfer am o leiaf tair blynedd.\nNid ydynt wedi llwyddo i gysylltu â chi. Fel arfer oherwydd newid cyfeiriad.\nYn aml iawn mae cyfrifon yn diflannu am fod pobl yn newid eu cyfeiriad neu eu henw. Wrth i chi chwilio, cofiwch nodi unrhyw enwau blaenorol hefyd.\nMae gwasanaeth am ddim i’ch helpu chi i ganfod cyfrifon coll, o’r enw fy nghyfrif coll. Mae’n wasanaeth ar-lein, ond os oes yn well gennych chi gallwch wneud cais ar bapur.\nFe’i sefydlwyd gan Gymdeithas Bancwyr Prydain, Cymdeithas Cymdeithasau Adeiladu a Chynilion a Buddsoddiadau Cenedlaethol(NS&I). Gall eich helpu chi i ddod o hyd i unrhyw gyfrifon coll gydag unrhyw fanc neu gymdeithas adeiladu yn y DU neu NS&I, yn ogystal â gyda rhai banciau tramor sydd â changhennau yn y DU.\nOs yw eich cyfrif chi dramor, bydd rhaid i chi gysylltu â’r banc neu’r sefydliad cynilo sy’n dal y cyfrif.\nDim ond cyfrifon anweithredol nad ydynt wedi’u defnyddio am o leiaf tair blynedd y byddan nhw’n eu canfod.\nPwy all ganfod fy nghyfrif coll a pha bryd y dylech chi ei wneud\nChi biau’r arian mewn cyfrif coll bob amser yn gyfreithiol, hyd yn oed os byddwch yn aros blynyddoedd lawer i’w hawlio.\nFel rheol byddwch yn defnyddio mylostaccount.org.uk i ddod o hyd i’ch cyfrif eich hun. Gall ysgutorion ewyllys ddefnyddio’r gwasanaeth hefyd.\nFe allech chi hefyd ddefnyddio mylostaccount.org.uk os:\nNad ydych chi’n siŵr gyda pha fanc neu gymdeithas adeiladu y mae’ch cyfrif.\nos nad ydych yn sicr a yw cyfrif yn bodoli o gwbl\nUnwaith y byddwch chi’n rhoi’ch manylion yn fy nghyfrif coll, mae’n eich helpu chi i ddod o hyd i unrhyw gyfrifon sy’n berchen i chi. Mae tua hanner miliwn o gyfrifon coll yn y DU, felly gallai’r chwilio gymryd hyd at dri mis i’w gwblhau.\nOs deuir ar draws cyfrif coll, bydd angen i chi brofi mai chi yw pwy yr ydych chi’n honni yr ydych chi, a bod gennych chi hawl gyfreithiol i’r arian. Yna gellir ailagor eich cyfrif neu gallwch adfer yr arian.\nByddwch chi hefyd yn derbyn unrhyw log sy’n ddyledus i chi (os oedd yn gyfrif creu llog).\nEwch i fy nghyfrif coll i ddod o hyd i’ch arian coll.\nDod o hyd i Dystysgrifau Cynilion Ulster coll\nOs ydych chi wedi colli Tystysgrif Cynilion Ulster, bydd rhaid i chi lenwi ffurflen a’i hanfon at Adran Cyllid a Phersonél Gogledd Iwerddon.\nCewch ffurflen Tystysgrif Cynilion Ulsteropens in new window o Adran Cyllid a Phersonél Gogledd Iwerddon.\nDoes dim cyfyngiad amser ar hawlio gwobr Bond Premiwm felly os ydych chi’n meddwl eich bod chi wedi anghofio am un ewch i wiriwr gwobrau’r Bondiau Premiwm yng ngwefan NS&I\nY cyfan sydd ei angen arnoch chi yw rhif deiliad Bond Premiwm. Os ydych chi wedi colli’r rhif hwn, mae ffyrdd eraill y gallwch chi chwilio am eich gwobr.\nAm ragor o help, gweler Cwestiynau Cyffredin ar wobrau heb eu hawlio ar wefan Bondiau Premiwm.\nOs ydych chi’n anghytuno â sut y mae banc neu gymdeithas adeiladu wedi delio â’ch cyfrif coll, gofynnwch am gopi o’u proses gwyno a gwnewch gŵyn ffurfiol.\nOs nad ydych chi’n hapus â’u hymateb, gallwch ofyn am gymorth am ddim gan y Gwasanaeth Ombwdsmon Ariannol.


Ambell brawf newydd i Rygbi’r Gynghrair Cymru | Newyddion a Digwyddiadau | Sport Wales - Chwaraeon Cymru\nEfallai bod Cymru a Chwpan Rygbi'r Byd yn hoelio sylw'r genedl gyfan bron ar hyn o bryd, ond mae cod arall y gamp yn gweithio'n galed iawn i gael ychydig o sylw hefyd.\nMae Rygbi'r Gynghrair yng Nghymru wedi wynebu her erioed i beidio â byw yng nghysgod rygbi'r undeb ac efallai mai'r tymor yma fydd y mwyaf eto os bydd tîm Warren Gatland yn mynd bob cam i'r ffeinal yn Japan.\nOnd mae gan y fersiwn arall o'r gêm - un sy'n cael ei chwarae gyda 13 yn hytrach na 15 o chwaraewyr - wreiddiau dwfn yng Nghymru erbyn hyn ac mae'n gwybod sut i ddal ei thir.\nBydd tîm o Gymru sy'n cynnwys un o sêr ifanc disgleiriaf yr Uwch Gynghrair, Regan Grace, yn Awstralia y mis yma ar gyfer Cwpan y Byd y Timau Naw - fersiwn naw bob ochr o rygbi'r gynghrair - sy'n dechrau yn Sydney ar Hydref 18.\nDyma pryd bydd Cymru'n dechrau ar ei hymgyrch yn erbyn Ffrainc, gyda gemau grŵp yn erbyn Lloegr a Lebanon wedyn. Hefyd mae carfan Cymru'n cynnwys ymgyrchwyr profiadol fel Elliot Kear, Rhys Williams a Ben Flower.\nMae'n dwrnamaint newydd ac felly mae'r rhestri gemau rhyngwladol ar gyfer y fersiwn llawn 13 bob ochr o'r gêm wedi cael eu gadael yn glir - sy'n golygu nad oes gan Gymru gemau Prawf o gwbl yr hydref yma.\nOnd dylai hynny roi cyfle am fwy o ffocws ar dîm rygbi'r gynghrair newydd merched Cymru, sy'n paratoi ar gyfer chwarae am y tro cyntaf yr hydref yma.\nDdydd Sadwrn Hydref 26, ar y Gnoll, Castell-nedd, bydd hanes yn cael ei greu pan fydd merched Cymru'n herio Athrawon Prydain Fawr yn eu gêm gyntaf. Mae'n garreg filltir i rygbi'r gynghrair, gydag ail gêm - a'r Prawf cap cyntaf - yn erbyn Llewesau Lloegr, ar Dachwedd 16 mae'n bur debyg, yn Leigh.\nCynhaliodd y prif hyfforddwr Craig Taylor dreialon ar gyfer mwy na 50 o chwaraewyr posib cyn dewis ei garfan o 24 o chwaraewyr.\n"Rydw i wedi ymwneud â rygbi cynrychioliadol ers sawl blwyddyn bellach a hwn oedd un o'r dyddiau gorau i mi eu cael mewn treialon," meddai Taylor.\n"Ar sail y diwrnod hwnnw, mae dyfodol rygbi'r gynghrair yng Nghymru'n ddisglair iawn.\n"Rydw i wedi bod mewn cysylltiad â nhw i gyd yn barod, yn anfon gwaith cartref - fideos i'w gwylio ac i roi adborth. Mae pawb mor frwdfrydig."\nMae Rafiuke Taylor - un o'r 14 o chwaraewyr gyda Dreigiau Gleision Caerdydd yn y garfan - wedi ennill pum cap yn chwarae rygbi'r undeb dros Gymru rhwng 2013 a 2014 ac felly gallai fod y chwaraewraig rygbi cod deuol ryngwladol gyntaf yng Nghymru.\nAr lefel grŵp oedran, mae gan Gymru garfan genedlaethol D19, sy'n cael ei hyfforddi gan gyn chwaraewr Cymru, Anthony Walker, yn ogystal â thîm D16 sy'n gallu brolio mai'r cawr ar lefel Prydain Fawr, Lee Crooks, yw eu hyfforddwr.\nOnd nid dim ond yr elfen ryngwladol yn rygbi'r gynghrair Cymru sy'n esblygu. Ar lawr gwlad ac ar lefel clwb, mae pethau'n dechrau newid.\nMae gêm glwb y dynion wedi cael anhawster erioed gyda chynnal uwch gynghrair gartref gyda dyfnder a safon yng Nghymru, ond mae'r cynghreiriau wedi blodeuo ar lefelau Dan 12, Dan 14 a Dan 16 y tymor yma.\nMae llawer o'r ieuenctid yma'n chwarae'r ddau god o rygbi - undeb a chynghrair - sy'n wahanol iawn i 25 mlynedd yn ôl pan oedd y ddwy gamp yn gweithredu mewn bydoedd cwbl ar wahân.\nMae'r ddau brif glwb yng Nghymru - Crusaders Gogledd Cymru (Wrecsam) a Raiders Gorllewin Cymru (Llanelli) - yn chwarae yng Nghynghrair Un, trydedd haen rygbi'r gynghrair proffesiynol, ac roedd yr haf yma'n un nodedig i'r Raiders a enillodd eu gêm gynghrair gyntaf gan roi terfyn ar golli 44 gêm yn olynol.\nAr y lefel is, y gêm gymunedol, mae gwendid cynghrair gartref Cymru wedi arwain at Ddreigiau Gleision Caerdydd a'r Valley Cougars - sy'n chwarae yn Nelson a Threharris - yn ymuno â chynghrair newydd o'r enw'r Southern Conference.\nMae'n gyfle i'r ddau glwb o Gymru godi safonau a chynyddu incwm, drwy chwaraeon ochr yn ochr â chlybiau gorau Lloegr ar y lefel honno.\nMae timau rygbi'r gynghrair i fyfyrwyr i'w gweld erbyn hyn ym Met Caerdydd ac ym Mhrifysgolion Abertawe, Aberystwyth a Bangor.\nMae Coleg Y Cymoedd, yn Rhondda Cynon Taf a Chaerffili, yn cynnig cwrs astudio llawn amser mewn rygbi'r gynghrair hyd yn oed - yr unig un yn y wlad.\nHefyd mae gan Gymru dîm cynrychioliadol o'r gêm gymunedol erbyn hyn, sef y Dragonhearts, sy'n chwarae'r Lionhearts o Dde Lloegr yng Nghastell-nedd ar yr un diwrnod â'r gem gyntaf honno i ferched Cymru ar Hydref 26.\nYn ogystal, mae carfan cadair olwyn Cymru wedi chwarae gemau yr hydref yma, gyda buddugoliaeth yn erbyn yr Alban ond colli ddwywaith yn erbyn Lloegr.\nDywedodd prif weithredwr newydd Rygbi'r Gynghrair yng Nghymru, Gareth Kear: "Rydw i wrth fy modd gyda phob math o chwaraeon, ac yn enwedig rygbi'r gynghrair, oherwydd mae wastad wedi bod yn agored ac yn gynhwysol i bob rhan o'r gymuned.\n"Gan weithio gyda'n partneriaid strategol, Chwaraeon Cymru, gall rygbi'r gynghrair helpu i'n gwneud ni'n genedl fwy actif a sicrhau mwynhad oes o chwaraeon i bawb."


Hafan > Pynciau > Plant a phobl ifanc > Gweithio dros blant a phobl ifanc > Gyrfaoedd gyda phlant a phobl ifanc Gyrfaoedd gyda phlant a phobl ifanc\nA hoffech chi gael gwybod sut i gael gyrfa gyda phlant a phobl ifanc? Gall fod yn heriol ond mae'n dod â boddhad mawr.\nGweithio ym maes y blynyddoedd cynnar, gofal plant a chwarae\nYdych chi'n dda gyda phlant? Ydych chi'n ei chael yn hawdd dal eu dychymyg drwy weithgareddau a chwarae rôl? Os felly, beth allai roi mwy o foddhad na gweithio gyda phobl ifanc, gan eu helpu i ddysgu am y byd o'u cwmpas?\nMae hwn yn waith sy'n eich herio bob dydd, ond daw ag amrywiaeth a boddhad aruthrol.\nEwch i wefan Chwarae Dysgu Tyfu i gael manylion am hyfforddiant, llwybrau gyrfa, cyfleoedd am swyddi a rhagor.\nGofalwyr plant sydd wedi'u cofrestru\nEwch i wefan Arolygiaeth Gofal a Gwasanaethau Cymdeithasol Cymru i gael taflen yn esbonio'r camau am gofrestru i fod yn ofalwr plant.\nYdych chi’n addas neu a ydych chi wedi ystyried gyrfa heb ei hail a llawn boddhad ym maes Gwaith Ieuenctid? Ewch i wefan Diolch Sam.\nEwch i wefan Gyrfa Cymru am wybodaeth a chyngor, neu ffoniwch 0800 100 900.


Sut i roi gwybod am achos o stelcio neu aflonyddu | Heddlu Trafnidiaeth Prydeinig\nStamp amser presennol: 26/05/22 05:37:26\nOs ydych chi, neu rywun rydych chi'n ei adnabod, wedi dioddef o stelcio neu aflonyddu, mae gwahanol ffyrdd y gallwch roi gwybod i'r heddlu am hyn. Rydym yn deall y gall fod yn anodd. Mae ein swyddogion a'r cyrff sy’n bartneriaid yma i wrando a chydweithio i'ch cefnogi mewn unrhyw ffordd y gallwn. Yn bwysig, gallai eich gwybodaeth ein helpu i ddod â'r troseddwr gerbron llys a sicrhau eich bod chi, a phobl eraill mewn sefyllfa debyg, yn cael eich cadw'n ddiogel.\nA oes rhywun mewn perygl uniongyrchol? Oes trosedd yn digwydd ar hyn o bryd neu newydd ddigwydd? Os felly, ffoniwch 999 nawr a gofynnwch am yr heddlu. Os ydych chi'n fyddar neu'n drwm eich clyw, defnyddiwch ein gwasanaeth ffôn testun 18000 neu anfonwch neges destun atom ar 999 os ydych wedi cofrestru ymlaen llaw gyda'r gwasanaeth SMS brys.\nRhowch wybod ar-lein\nOs hoffech roi gwybod ar-lein, yn hytrach na siarad â swyddog dros y ffôn yn y lle cyntaf, gallwch ddefnyddio ein gwasanaeth adrodd am droseddau ar-lein sy'n ddiogel ac yn gyfrinachol.\nCaiff yr holl adroddiadau a wneir drwy'r gwasanaeth hwn eu hadolygu gan ein canolfan gyswllt 24/7 o fewn ychydig oriau a bydd swyddog yn cysylltu â chi o fewn dau ddiwrnod fan bellaf (er ei fod fel arfer yn gyflymach).\nOs hoffech siarad â rhywun, mae ein rhif ffôn cenedlaethol di-argyfwng wedi'i staffio 24/7. Ffoniwch ni ar 101 a rhowch wybod am yr hyn a ddigwyddodd neu gofynnwch am gyngor.\nEwch i orsaf heddlu\nOs hoffech siarad â swyddog yn bersonol, gallwn ddarparu amgylchedd diogel a chyfforddus yn unrhyw un o'n gorsafoedd heddlu.\nByddwn yn cadw mewn cysylltiad â chi a thrwy gydol yr ymchwiliad cyfan.\nMewn rhai achosion, efallai y bydd angen trefnu llety dros dro neu dymor hir ar gyfer dioddefwyr stelcio neu aflonyddu. Efallai bod angen gwaharddeb arnoch i atal y troseddwr rhag cysylltu â chi, neu efallai fod angen gwasanaeth cwnsela neu gymorth arnoch.\nRydym yn gweithio ochr yn ochr â chynghorwyr hyfforddedig nad ydynt yn gweithio i’r heddlu a all gynorthwyo gydag ôl-ofal i chi a'ch teulu.\nOs oes angen i chi fynychu'r llys am unrhyw reswm mae gwasanaethau cymorth ar gael hefyd fel nad ydych yn teimlo eich bod wedi'ch llethu na'ch dieithrio gan y broses gyfreithiol.\nRhoi gwybod am drosedd ar ran rhywun arall\nOs oes yna rywun rydych chi'n ei adnabod wedi dioddef o stelcio neu aflonyddu ac nad yw ef neu hi’n teimlo y gall siarad â'r heddlu eto, ewch ati eich hun i roi gwybod am yr achos drwy unrhyw un o'r dulliau uchod. Byddwn yn cofnodi'r digwyddiad ac yn eich helpu i gefnogi'r dioddefwr os oes angen.\nDarparu gwybodaeth yn ddienw\nMae gwybodaeth a ddarperir yn ddienw Taclo’r Taclau yn hynod werthfawr ac yn ein helpu i gynllunio sut rydym yn plismona pob ardal.\nGallwch gysylltu â nhw drwy eu gwefan neu drwy ffonio 0800 555 111.\nSut i'ch diogelu eich hun rhag stelcio ac aflonyddu


BBC wedi gwario £360,000 yn nhribiwnlys breindaliadau Eos - BBC Cymru Fyw\nBBC wedi gwario £360,000 yn nhribiwnlys breindaliadau Eos\nImage caption Mae disgwyl i ddyfarniad ar gost trwydded darlledu gael ei gyhoeddi yn ddiweddarach\nMae'r BBC wedi gwario dros £360,000 yn mynd â chyfansoddwyr a chyhoeddwyr cerddoriaeth Gymraeg i dribiwnlys hawlfraint er mwyn datrys yr anghydfod dros freindaliadau.\nClywodd y tribiwnlys dystiolaeth gan y ddwy ochr ym mis Medi eleni, ac mae disgwyl i'r dyfarniad gael ei gyhoeddi ddydd Llun.\nRoedd costau'r BBC yn cynnwys £27,720 ar gyfer tyst arbenigol, a chafodd dros £4,000 ei wario ar gostau teithio, llety a phrydau bwyd i'r rheiny fuodd i'r gwrandawiad yn Llys y Goron Caernarfon.\nMae'r BBC hefyd wedi cyfrannu £63,000 tuag at gostau cyfreithiol Eos, a £15,000 tuag at gostau tyst arbenigol Eos. Y cyfanswm dalodd y BBC ar y broses o gynnal tribiwnlys hawlfraint hyd yn hyn yw £363,526.22.\nRoedd Eos, y gymdeithas sy'n rheoli hawliau darlledu llawer o gerddoriaeth Gymraeg boblogaidd, wedi dadlau mai £1.5 miliwn oedd gwerth trwydded flynyddol i'r BBC i ddarlledu'r holl ganeuon sy'n eiddo iddynt.\nClywodd y tribiwnlys fod y BBC yn barod i wario dim mwy na £100,000 ar y drwydded.\nErs cyrraedd cytundeb dros dro yn gynharach eleni, mae'r BBC wedi bod yn talu £120,000 am y drwydded, ond bydd dyfarniad ar gost newydd, gorfodol yn cael ei gyhoeddi gan y tribiwnlys yn ddiweddarach.\nRoedd e'n bwysig bod y ddwy ochr yn cael cyflwyno eu dadleuon yn y Tribiwnlys Hawlfraint a ry' ni'n gobeithio y bydd y penderfyniad, beth bynnag ei natur, yn arwain at gyfnod o sefydlogrwydd\nYn ymateb i'r costau o fynychu'r tribiwnlys, dywedodd y BBC: "Roedd Eos yn chwilio am £1.5m y flwyddyn am yr hawliau i chwarae cerddoriaeth eu haelodau, sy'n cyfateb i swm o £4.5m dros gyfnod trwydded o dair blynedd.\n"Mae'r ffigwr yma hefyd yn cynrychioli cynnydd o 12 gwaith y ffi dros dro blynyddol y cytunwyd arno gan y BBC ac Eos ym mis Chwefror.\n"O ganlyniad, wrth ystyried y setliad gwerth miliynau o bunnoedd roedd Eos yn gofyn amdano, mae gwario £360,000 ar ffioedd cyfreithiol y ddwy ochr yn ddefnydd pragmatig a chyfrifol o arian talwyr ffi'r drwydded.\n"Roedd e'n bwysig bod y ddwy ochr yn cael cyflwyno eu dadleuon yn y Tribiwnlys Hawlfraint a ry' ni'n gobeithio y bydd y penderfyniad, beth bynnag ei natur, yn arwain at gyfnod o sefydlogrwydd."\nMae'r ddwy ochr wedi anghytuno am werth trwydded i chwarae'r gerddoriaeth ers i aelodau Eos ddechrau trosglwyddo eu hawliau darlledu o'r brif asiantaeth casglu breindaliadau, PRS for Music, yn 2012.\nRoedd Eos wedi ceisio trafod yn uniongyrchol gyda'r BBC am daliadau uwch i'w haelodau, gan fod BBC Radio Cymru yn un o brif ddefnyddwyr cronfa gerddoriaeth Eos.\nAr Ionawr 1 eleni daeth y gerddoriaeth dan rym Eos yn swyddogol, ond roedd methiant i gyrraedd cytundeb gyda'r BBC wedi golygu fod rhaid i Radio Cymru wneud newidiadau i'r amserlen, a hefyd y math o gerddoriaeth oedd ar yr orsaf.\nDaeth y gerddoriaeth dan reolaeth Eos yn ôl i'r tonfeddi chwe wythnos yn ddiweddarach, ar ôl i'r ddwy ochr gytuno ar gytundeb dros dro.\nErs rhai blynyddoedd mae aelodau Eos wedi bod yn anhapus am y taliadau maent yn derbyn pan mae gorsafoedd teledu a radio yn chwarae eu cerddoriaeth.\nMae darlledwyr, gan gynnwys y BBC, yn gwneud taliad blynyddol i PRS am yr hawl i ddarlledu'r holl weithiau sy'n cael eu gweinyddu gan y corff casglu.\nMae PRS yna yn defnyddio'r data sy'n dod gan ddarlledwyr ynglŷn â phryd mae'r caneuon penodol wedi cael eu chwarae, ac ar ba orsafoedd, er mwyn rhoi gwerth ariannol i'r gerddoriaeth. Yna mae taliadau yn cael eu dosbarthu i gyfansoddwyr a chyhoeddwyr y gerddoriaeth.\nYn 2007 newidiodd PRS for Music y dull o gyfrifo taliadau i gerddorion Cymraeg.\nRoedd y newid yn cynnwys gostyngiad yng nghyfanswm y taliadau ychwanegol roedd rhai aelodau yn derbyn am berfformiadau cyhoeddus o'u gwaith mewn llefydd fel tafarnau a siopau.\nEr i rai cerddorion Cymraeg gwyno i'r PRS am y newidiadau, roedd rhai ohonynt wedi mynd ati i dynnu eu hawliau darlledu allan o drefn y PRS a ffurfio Eos.\nRoedd Eos wedi llwyddo i gyrraedd cytundeb newydd gydag S4C yn 2012, ond mae'n rhaid i'w haelodau ddibynnu ar y tribiwnlys hawlfraint i benderfynu faint fydd rhaid i'r BBC dalu i chwarae'r gerddoriaeth ar holl orsafoedd radio a theledu'r Gorfforaeth.\nAnghyfod EOS: Argyfwng mwyaf Radio Cymru meddai Siân Gwynedd


Llenwi munud fach\nDewch hefo fi i hela! Neu helpwch fi i adeiladu ysgol!\n2 ymatebiad Myfyriadau gan Formidonis am 21:39\nRoedd yn RHAID i mi flogio heno! Naill ai blogio neu tynnu fy ymenydd allan, ei roi mewn tanc pysgod am 'chydig a gwylio dyrnaid o 'has beens' neu efallai 'never weres' yn ponsian o gwmpas mewn coedwig yn Awstralia, rhyw hanner milltir o westy 5 seren, yn cwyno eu bod yn llwgu ar ol tridiau! Mae'n ddigon i foi gychwyn ymgyrch i gael dechrau hela eto.\nOes ma' 'jungle fever' yn ty ni.\nUn peth da am y teledu mae'n siwr ydy eich bod yn medru troi y damn thing i ffwrdd, neu fynd i ystafell arall i ddarllen neu i falu cachu ar flog.\nDo, dwi 'di cal llond bol o deledu. Dyna pam brynais i dy newydd efo shed anferth, ond ma'r blydi golau yn y sied angen ei drwsio a ma' hi rhy blydi oer i fynd yno beth bynnag, felly sori bois 'da chi'n mynd i orfod fy nioddef yn blogio.\nBe sy'n bod ar bobl dwedwch? Am faint mwy 'da ni'n mynd i orfod dioddef pobl yn eistedd mewn ty yn siarad lol, gwylio pobl sy'n methu canu yn ceisio profi eu bod yn ser pop, gwylio celebs a dwy droed chwith yn ceisio bod yn Fred a Ginger neu fel heno, gwylio pobl sy'n 'llwgu' yn gwrthod bwyta danteithion y jungle? Ma hi di mynd yn wirion bost. Does dim posib cael hyd i blisman y dyddiau yma 'chos ma' nhw i gyd yn Sunhill, ma' pob ambiwlans yn Holby, yr unig beth sy'n ffit i'w fwyta yw be' bynnag ma'r Chef Noeth neu'r Arch Regwr yn ei gynnig o gegin uffern a fedrwch chi ddim fforddio ty yn Sir Benfro 'chos ma' "A life in the country" 'di perswadio llwyth o Gockneys i symud yno. Yn y bath dwi angen sebon hefyd bois, dim ar y blydi teledu!\nYn waeth na hynny, pan 'da chi 'di llwyddo osgoi'r holl rwtch yma dim ond dau beth sydd ar ol:\na diolch i Dduw - Top Gear!\nO.N Cofiwch genhadu'r neges i adeiladu ysgol am bris 2 beint! http://www.build-a-school.net.tf/\nBe' am adeiladu ysgol am bris dau beint?\n2 ymatebiad Myfyriadau gan Formidonis am 22:01\nAdeiladu ysgol am bris dau beint? Mae o'n bosib, dim ond i chi feddwl 'r un fath a fi!\nSawl peint o laeth mwnci, cherry binks bach neu botel o Chateau Cardboard gewch chi'r 'Dolig yma?\nOs 'da chi unrhyw beth fel fi, mi fydd yn ambell i un ma' siwr!\nAm be' ddiawl 'dwi'n son?\nWel neithiwr yr oeddwn yn eistedd o flaen y bocs (dyna pam nes i ddim blogio wir i chi!) ac fe welais hysbyseb Oxfam Unwrapped yn ystod y ddau funud yr oeddwn ar ddihun. Rhaid cyfaddef i'r hysbyseb yma ddal fy nychymyg yn syth, a ma' toiled yn Affrica rwan ar dop y lythyr sy'n mynd at Sion Corn yr wythnos nesa'.\nOnd wrth bendroni tra'n yfed botel bach reit neis o Rioja cefais syniad. 'Sgwn i, meddyliais, fedra i ddefnyddio'r tipyn blog yma a falla Facebook a My-Space i wneud rhywbeth mawr hefo 'chydig bach?\nFelly off a fi rownd gwefan Oxfam Unwrapped i weld oedd yna rywbeth y gallen ni gyd ei brynu, am bris peint neu ddau, y byddai'n gwneud gwahaniaeth uffernol y 'Dolig yma. A wyddoch chi mae na lwyth o bethau, ond yr un a ddaliodd fy sylw oedd bod posib prynu 'darn o ystafell ddosbarth am £5 (pris 2 beint yn y rhan fwyaf o lefydd dwi'n mynd iddyn nhw beth bynnag).\nRwan ma dosbarth cyfan yn costio £1,700, sy'n golygu os wnaiff 340 o bobl brynu darn bach o ddosbarth yn lle'r ddau ddiod olaf 'na yn y parti 'Dolig, mi fyddai posib cael dosbarth cyfan yn eithaf rhwydd.\nA dyna'n syml y sialens.\n'Rwan dwi'n sylweddoli fod agor a cau ysgolion yn bwnc eithaf llosg yng Nghymru ar hyn o bryd, ond gadewch i ni fod yn onest am funud. Fydd yna'r un plentyn yng Nghymru heb le mewn ysgol y flwyddyn nesa'. Mi fydd pob un yn cael addysg gyflawn o safon uchel gan athrawon gweithgar a brwdfrydig.\nFelly be' am i ni fod yn 'chydig llai plwyfol a chynnig yr un cyfle i blant mewn gwledydd sydd ag anghenion lawer iawn yn fwy na'n rhai ni. Anghenion mor fawr nad oes posib i ni yng Nghymru eu deall.\nA 'da ni'n mynd i fedru gwneud hynny heb hyd yn oed meddwl amdano fo. Rargian 'dwi 'di colli £5 cyn heddiw tra'n llymeitian mewn rhyw dafarn neu gilydd!\nFelly peidiwch prynu peint i mi y 'Dolig yma, prynwch ystafell ddosbarth i blant fydd yn ei gofio am weddill eu hoes.\nYn amlwg fe gewch chi wneud hyn yn gwbl ddi-enw, ond mi fydda hi'n braf iawn cael clywed gennych os 'da chi'n bwriadu fy nghefnogi.\nDwi di gosod gwe-gyfeiriad syml i fyny wnaiff fynd a chi yn syth i'r dudalen gywir heb gofnodi eich defnydd ohonno a dyma fo:\nOnd fel o'n i'n deud 'sa hi'n braf iawn cael gwybod faint o gefnogaeth sydd i'r ymgyrch.\nJest meddyliwch amdano y tro nesa' 'da chi'n prynu rownd £15!\nDal mewn penbleth? Falla ddim...\n0 ymatebiad Myfyriadau gan Formidonis am 0:52\nFel 'da chi'n gwybod, 'dwi 'di bod mewn cryn benbleth dros y dyddiau diwethaf 'ma ynglyn a'r defnydd gorau i'w wneud o'r tipyn blog 'ma - gobeithio'ch bod chi'n licio'r newydd wedd gyda llaw.\nBum yn pendroni am hydoedd heddiw tra'n gwagio mwy o focsys (oes ma dal rhai ar ol!) be' fyddai orau i'w wneud. Y llyfrau oedd yn cael eu hail gartrefu heddiw, ac fe ddechreuais feddwl efallai y dylwn adolygu llyfr yr wythnos. Dim llyfr yr wythnos y Guardian na dim felly, ond y llyfr sydd yn y ty bach yr wythnos yma. Ond wrth fynd trwy'r pentwr mi ddois i'r casgliad yn fuan iawn nad yw adolygu cynnwys siop lyfrau'r stesion lleol lawer o orchest.\nTrodd fy meddyliau wedyn at ffilmiau. Mae amryw o flogs enwog iawn yn adolygu ffilmiau, efallai fod dyfodol a gyrfa newydd i mi yn y maes hwnnw. Un problem fach. 'Dwi'm yn cofio'r tro diwethaf y gwelais i ffilm ar ei hyd. 'Dwi'n dueddol iawn o gyfrannu i sgript ffilmiau hefo chwyrnu trwm 'da chi'n gweld, a bu raid i mi stopio mynd i'r sinema gan fy mod yn aml yn codi cywilydd arna fi fy hun (ac unrhyw un oedd hefo fi) trwy chwyrnu, driblo a tharo ambell rech. 'Na'r syniad yna ar y 'cutting room floor'!\nPrin nes i gysidro cerddoriaeth. Yr unig gerddoriaeth gyfoes dwi'n ei glywed yw be' sy'n cael ei chwarae yn y dafarn neu glwb, ac i fod yn onest dwi'm yn cofio bod yn y llefydd yna gan amlaf, heb son am ba gerddoriaeth oedd yn cael ei chwarae. Mi gafodd fy chwaraewr MP3 (dwi'n gwrthod gwneud iPOD fashion statement) ei ddwyn 'chydig fisoedd yn ol ac mi roeddwn i'n poeni yn fwy am beth fasa'r lleidr yn ei feddwl o'm chwaeth cerddorol nag am golli'r teclyn bach. A dyna chi fi'n ol ar fy nhin o ran cynnwys selog i'r blog.\nCefais flach o wleidyddiaeth am ennyd, ond fe ddiflanodd hwnnw reit sydyn - sylwedd o'n i'n chwilio amdano, a does dim llawer o hwnnw yng ngwleidyddiaeth Cymru ar hyn o bryd. Eniwe pwy 'sa eisiau cystadlu 'da Betsan a Vaughan?\nErbyn hyn ro'n i ar yr wythfed bocs o lyfrau ac yn teimlo'n reit ddigalon ond, wrth ymbalfalu yng ngwaelod bocs rhif 8 daeth flach o ysbrydoliaeth o'r lle mwyaf annisgwyl. Yn llechu yng ngwaelod y bocs roedd llyfr nad oeddwn wedi ei weld ers tro byd (mae'n amlwg nad y fi baciodd y bocs yna). Trist iawn yr olwg oedd o, ond ro'n i'n gwybod pam. Bu'n gydymaith i fi rhyw ugain mlynedd yn ol tra'n bodio yn Awstralia, a credwch chi fi ma' golwg gwell ar y blydi llyfr nag ar y perchenog! 'Rwan does dim dwywaith i'r llyfr yma gael cryn argraff arna i, falla oherwydd cyd-destun y darllen cyn gymaint a'r darllen ei hun. Cyhoeddwyd y llyfr gyntaf ym 1957. Y prif ysbrydoliaeth i mi yn y cyd-destun yma, ugain mlynedd ar ol i mi ei ddarllen o yn y llwch ar ochr y ffordd yn Awstralia, yw y ffaith fod yr awdur wedi ei deipio fo ar un darn o bapur cant ag ugain troedfedd o hyd. Ei ddull o ysgrifennu? Wel ar ol cyfnod hir o bendroni a straffaglio hefo testun, cymeriadaeth a plot fe ddywedodd, "I'm gonna forget all that horseshit and write it as it happens".\nA dyna chi, dyna be' 'di blog am wn i. Rholyn di-ddiwedd o bapur electronig lle y gall unrhyw un anghofio'r cachu i gyd, a sgwennu pethau fel y maent yn digwydd. Fydd fy noniau ysgrifennu byth yn yr un cae a'r awdur mewn cwestiwn, ond efallai y medraf deimlo 'chydig o'r un rhyddhad ag y gwnaeth o.\n'Sa gen i ymenydd 'sa bywyd lawer yn haws\n'Chydig bach amdana i\nJest rhyw foi sy'n gwario ambell funud yn myfyrio.\nDewch hefo fi i hela! Neu helpwch fi i adeiladu ys...\nMa' raid fy mod yn mwynhau fy hun!\nJest rhy blincin brysur!\nDiffyg ysbrydoliaeth, 'ta jest rhy blincin brysur?...


Polyester Yarn lliwio | cyflenwr gwneuthurwr o Taiwan dosbarthwr cyfanwerthwr\nPolyester Yarn lliwio\nRydych chi yma: Hafan-> cynhyrchion -> Edau lliwio -> Polyester Yarn lliwio\nJANG JANG CO., LTD. yw un o'r enwau enwog sy'n ymwneud â Taiwan gwneuthurwr, cyflenwr ac allforiwr ystod gynhwysfawr o Polyester Yarn lliwio. Rydym yn darparu cynhyrchion hyn gyda gwahanol graddiadau o ran maint a manylebau customizable yn unol ag anghenion union y cleientiaid. Rydym yn darparu cynhyrchion hyn gyda gwahanol graddiadau o ran maint a manylebau customizable yn unol ag anghenion union y cleientiaid. Gall ein cleientiaid fanteisio oddi wrthym cynnyrch o safon uchel hyn am brisiau fforddiadwy.\nmodel: Dyed Yarn-1\n100%polyester llifyn edafedd gweadog\nJANG JANG CO., LTD.yn ddiffuant iawn gydag ansawdd edafedd polyester lliwio. JANG JANG CO., LTD.cynhyrchu o polyester amrwd edafedd gwyn mewnJANG JANG CO., LTD.'ffatri s texturizing.Gallai Yarns cyflenwi i Jang Jang lliwio tŷ ar ôl eu rheolaeth gwirio ansawdd.Pan fydd y tŷ lliwio derbyn edafedd gwyn amrwd,maent wirio ansawdd edafedd eto cyn y broses lliwio.Ar ôl lliwio,mae'n rhaid i'r edafedd lliwio fynd drwy Data-lliw,cyfrifiadur-system paru lliw yn seiliedig,a chwsmeriaid gwirio dwbl a chymeradwyo lliwiau ac yna cyflwyno'r edafedd lliw ar gyfer gwirio cyn cyflwyno'r edafedd i'n cwsmeriaid o ansawdd terfynol. JANG JANG CO., LTD.'s polyester edafedd lliwio wedi mynd trwy reoli ansawdd llym o'r fath.Rydym yn hyderus gyda'n rhinweddau.\nCAIS:gwau,WEAING GYFER TECSTILAU,CHWARAEON GWISGO,dilledyn,coler,Llwyfan A MWY\nMae gennym grŵp o weithwyr a llawer iawn o ffigwr gwerthiant o\n. Felly, rydym yn ddiffuant yn edrych ymlaen at ddod â cydweithrediad hir-dymor gyda mentrau sy'n eiddo i'r wladwriaeth a thramor.


Yn amlwg, mae’r system teledu cylch cyfyng (TCC) sydd newydd ei hailosod ar draws ardal Dyfed-Powys yn destun cenfigen i’r byd plismona yn rhyngwladol – wrth i Heddlu Gwlad yr Iâ benderfynu teithio i Ddyfed-Powys fel rhan o’u prosiect i addasu, adnewyddu a moderneiddio eu system TCC eu hun.\nRoedd Dafydd Llywelyn, Comisiynydd yr Heddlu a Throseddu, a Mark Collins, y Prif Gwnstabl, yn falch iawn o groesawu’r grŵp ac am y cyfle i drafod llwyddiant y system newydd gyda nhw. Pan addawodd Mr Llywelyn adeg yr etholiad y byddai’n ailosod camerâu teledu cylch cyfyng yn yr ardal, roedd yn benderfynol o weld y prosiect yn dwyn ffrwyth. Yn awr, mae’n dda ganddo drosglwyddo dysgu a gwybodaeth i wasanaeth heddlu o wlad arall er mwyn iddynt efelychu system Dyfed-Powys.\nRhoddwyd taith i’r grŵp o gwmpas Pencadlys yr Heddlu, lle yr oedd modd iddynt weld â’u llygaid eu hun sut mae 123 camera’n cael eu monitro’n rhagweithiol o ystafell fonitro ganolog. Hefyd, cawsant gyflwyniadau ar weithredu’r system, sut maen nhw’n gwneud cymunedau mor ddiogel â phosibl, a’r effaith gadarnhaol mae’r isadeiledd yn cael ar blismona ar draws yr heddlu.\nDywedodd Dafydd Llywelyn, Comisiynydd yr Heddlu a Throseddu: “Bu’n bleser mawr croesawu ein cydweithwyr o Heddlu Gwlad yr Iâ. Roeddent yn awyddus iawn i ddysgu am lwyddiant ein system newydd, a’r broses ar gyfer cyrraedd y sefyllfa rydyn ni ynddi nawr. Mae’r ffaith eu bod nhw wedi’u cynghori i ymweld â ni ar ôl gwneud ymholiadau’n genedlaethol yn fy ngwneud i’n falch iawn, ac yn dyst i lwyddiant y system. Roedd yn ddiddorol hefyd i drafod yr heriau maen nhw’n wynebu, yn ogystal â’r tebygrwydd rhwng ein gwledydd. Edrychaf ymlaen at glywed am eu cynnydd â’r prosiect ar ôl iddynt ddychwelyd adref, a pharhau â chyfeillgarwch lle y medrwn dal i ddysgu wrth ein gilydd.”\nRhoddwyd cyflwyniadau i’r grŵp hefyd ar system adnabod rhifau ceir yn awtomatig Heddlu Dyfed-Powys, sy’n uchel ei pharch. Defnyddir y dechnoleg i helpu i ddatrys ac atal troseddolrwydd ac aflonyddu arno ar lefel leol, lefel heddlu, lefel ranbarthol a lefel genedlaethol, gan gynnwys mynd i’r afael â throseddwyr teithiol, grwpiau troseddu trefnedig a therfysgwyr. Mae’n darparu llinellau ymholi a thystiolaeth wrth ymchwilio i droseddau.\nYchwanegodd y Prif Gwnstabl Mark Collins: “Mae’n bleser bob amser estyn croeso cynnes i’n cydweithwyr o’r teulu heddlu dramor. Mae cymaint y gallwn ddysgu wrth ein gilydd, ac mae’n rhoi boddhad mawr i mi fod ein hisadeiledd TCC newydd a’n system adnabod rhifau ceir yn awtomatig werth teithio dros 1,000 o filltiroedd i’w profi a dysgu ohonynt. Mae’r isadeiledd newydd a’r tîm monitro’n arf amhrisiadwy yr ydym eisoes yn gwneud defnydd da ohono o fewn yr heddlu. Roedd modd i ni ddangos iddynt fod TCC yn cael effaith sylweddol ar ddod o hyd i unigolion coll, canfod pobl sy’n bygwth niweidio eu hunain, a dwyn materion i ganlyniad cadarnhaol. Roedd yn gyfle gwych i drafod sut y gall y prosiect gynorthwyo â datblygiadau mewn gwledydd eraill. Byddwn ni’n gwylio’r datblygiadau yn y byd hwn ar gyfer Heddlu Gwlad yr Iâ â diddordeb yn dilyn eu hymweliad.”\nGan adlewyrchu ar eu hymweliad, dywedodd y Prif Uwch-arolygydd Thorhallur Ólafsson o Heddlu Gwlad yr Iâ: “Y rheswm dros yr ymweliad hwn yw ein bod ni’n mabwysiadu ac yn adnewyddu ein systemau camera yn ein prifddinas ac ar arfordir deheuol Gwlad yr Iâ. Roeddem yn gwybod bod y DU wedi dod yn bell iawn yn ei defnydd o’r dechnoleg hon, felly cysylltom â’r Llysgenhadaeth Brydeinig yn Reykjavik er mwyn cynnal ymholiadau a holi am y lle gorau ar gyfer dysgu am y systemau hyn. Cawsom ein cyfeirio at Heddlu Dyfed-Powys.\n“Rydyn ni wedi derbyn llawer o gyflwyniadau yn ystod ein hamser ni yma, ac maen nhw wedi rhoi eu fframwaith cyfreithiol i ni. Maen nhw wedi bod yn hael iawn - roedd hyd yn oed cael hynny’n llwyddiant i ni. Rydyn i wedi gweld llawer o bethau newydd, sut rydych chi’n defnyddio’r systemau camera newydd, a’ch gweledigaeth ar gyfer y dyfodol, ac rydyn i’n gobeithio mai hwn fydd y cam cyntaf i ni ar gyfer dod yn fwy gwybodus ynglŷn â hyn.\n“Mae llawer o debygrwydd rhwng Cymru a Gwlad yr Iâ. Yr amodau i gychwyn - mae ein heddlu Metropolitanaidd wedi’i leoli ar lan y môr ac arfordir y de hefyd, felly wrth ddewis camerâu, rhaid eu bod nhw’n medru gwrthsefyll amodau trwm, gwael. Mae gennym ardaloedd gwledig a dinasoedd a threfi, ac mae Gwlad yr Iâ hefyd yn genedl bysgota ac amaethyddol fawr. Mae hi hefyd yn denu twristiaid, felly rwy’n credu bod llawer o debygrwydd rhyngom. Y tro hwn, taith fusnes yw hi, ond rwy’n credu mai’r daith gyntaf yn unig yw hon.”


Wondershare Dr.Fone ar gyfer iOS-gosod, diweddariad a dadosod\nGychwyn: Gosod, diweddaru, dadosod\nCeir ychydig o fynedfeydd i lawrlwytho Wondershare Dr.Fone ar gyfer iOS. Gallwch weld y botymau lawrlwytho yn y cynnyrch Tudalen, tech drwyddynt, ar frig y dudalen yn y canllaw, neu hyd yn oed ar y lle hwn. Wondershare Dr.Fone ar gyfer iOS yn rhydd o feirws. Yn teimlo'n rhydd i lawrlwytho y pecyn gosod ar eich cyfrifiadur.\nAr ôl llwytho i lawr Wondershare Dr.Fone ar gyfer pecyn gosod iOS, yn mynd at y ffolder lle rydych wedi arbed y pecyn gosod. Dwbl-gliciwch y ffeil.exe i redeg y dewin gosod meddalwedd.\nPan fydd y ffenestr yn ymddangos gyda botwm "Gosod" arno, cliciwch y botwm gosod, gosod y rhaglen i orffen y broses gosod.\nAr ôl i chi osod y meddalwedd llwyddiannus, rydym i fod i cliciwch y botwm "Dechrau bellach" i'w lansio.\nAr ôl lansio Wondershare Dr.Fone i iOS fersiwn prawf am ddim, bydd ffenestr naid yn ymddangos, yn gofyn ichi roi'r Cod e-bost a chofrestru trwyddedig. Os nad ydych yn talu am y fersiwn llawn, gallwch glicio botwm "Brynu awr" i dalu am y meddalwedd fel sy'n ofynnol. Ar ôl hynny, copïo cod cofrestru yn eich e-bost ac yn y gorffennol yn y blwch cod cofrestru. Ar ôl hynny, cliciwch "Ysgogi".\nPwysig: y fersiwn anghofrestredig, sef fersiwn prawf yn gallu yn unig i sganio eich dyfais iOS, iTunes neu iCloud ffeil copi wrth gefn am ffeiliau wedi'u dileu neu golli. Gallwch ei ddefnyddio i wirio a ffeiliau ydych chi wedi dileu neu colli yn adferadwy neu beidio. Pan ddaw i adennill data, rhaid i chi gofrestru y meddalwedd yn gyntaf.\nYn y bôn, mae yna ffyrdd 2 i chwilio am y wybodaeth ddiweddaraf o Wondershare Dr.Fone ar gyfer iOS:\nFfordd 1. Rhedeg Wondershare Dr.Fone ar gyfer iOS. Ar y rhuban, cliciwch yr eicon diwethaf i ddatgelu rhestr estynnol. O'r rhestr yno, gallwch weld yr opsiwn "Gwirio am ddiweddariadau". Cliciwch i chwilio am y wybodaeth ddiweddaraf. Os oes diweddariad ar gael, cliciwch "Diweddaru nawr" i gael y fersiwn diweddaraf.\nFfordd 2. Pryd bynnag y ceir diweddariad ar gael, bydd ffenestr naid yn ymddangos, ar ôl lansio Wondershare Dr.Fone ar gyfer iOS. Oddi wrth y ffenestr naid, gallwch ddewis llwytho i lawr fersiwn diweddaraf y Wondershare Dr.Fone ar gyfer iOS.\nWrthi'n dadosod Wondershare Dr.Fone ar gyfer Dr.Fone ar gyfer iOS yn eithaf syml. Cliciwch y botwm "Cychwyn" ar y gwaelod yn gadael eich cyfrifiadur > dewis "Panel rheoli" > rhaglen > Cliciwch ar "Dadosod rhaglen". Dod o hyd i Wondershare Dr.Fone ar gyfer iOS ac De-gliciwch. Yn y ddewislen tynnu i lawr, cliciwch "Dadosod" a dilyn y cyfarwyddiadau i ddadosod Wondershare Dr.Fone ar gyfer iOS oddi ar eich cyfrifiadur.\nNesaf: Ffeiliau & dyfeisiau cefnogi


Trosi Kazakhstani Tenge I Yen\nGyfradd gyfnewid diweddaru 03/08/2020 22:18\nKazakhstani Tenge I Yen trosi. Kazakhstani Tenge pris yn Yen heddiw ar y farchnad cyfnewid arian cyfred.\n10 Kazakhstani Tenge = 2.52 Yen\nTrosi Kazakhstani Tenge i Yen ar y gyfradd gyfredol ar gyfartaledd. Mae'r newid yn y gyfradd gyfnewid o Kazakhstani Tenge i Yen yn digwydd unwaith y dydd. Mae gwybodaeth am y gyfradd gyfnewid yn gyfeirnod. Aeth cyfradd gyfnewid Kazakhstani Tenge i Yen. Ar gyfer 1 Kazakhstani Tenge nawr mae angen i chi dalu 0.25 Yen. Cynyddodd cyfradd Kazakhstani Tenge yn erbyn Yen gan 106 canfed pwynt canran.\nCyfradd cyfnewid Kazakhstani Tenge I Yen\nWythnos yn ôl, gellir cyfnewid Kazakhstani Tenge am 0 Yen. Dair blynedd yn ôl, gellid prynu Kazakhstani Tenge ar gyfer 0.33 Yen. Ddeng mlynedd yn ôl, gellid prynu Kazakhstani Tenge ar gyfer 0.27 0 Yen. Dros yr wythnos, newidiodd Kazakhstani Tenge i Yen cyfradd cyfnewid gan 0%. -4.73% - newid yng nghyfradd cyfnewid Kazakhstani Tenge i Yen y mis. Dros y flwyddyn, newidiodd Kazakhstani Tenge i Yen cyfradd cyfnewid gan -7.92%.\nCyfradd cyfnewid Kazakhstani Tenge (KZT) I Yen (JPY) Yn byw ar farchnad cyfnewid Forex\nTrawsnewidydd arian cyfred Kazakhstani Tenge Yen\nKazakhstani Tenge (KZT) I Yen (JPY)\n10 Kazakhstani Tenge 2.52 Yen\n50 Kazakhstani Tenge 12.59 Yen\n100 Kazakhstani Tenge 25.17 Yen\n250 Kazakhstani Tenge 62.94 Yen\n500 Kazakhstani Tenge 125.87 Yen\n1 000 Kazakhstani Tenge 251.74 Yen\n2 500 Kazakhstani Tenge 629.35 Yen\n5 000 Kazakhstani Tenge 1 258.71 Yen\nGallwch brynu 2.52 Yen ar gyfer 10 Kazakhstani Tenge . Os oes gennych 6.29 Yen, yna yn Japan gellir eu gwerthu am 25 Kazakhstani Tenge. Os oes gennych 12.59 Yen, yna yn Japan gallwch brynu 50 Kazakhstani Tenge. Gallwch gyfnewid 100 Kazakhstani Tenge am 25.17 Yen . Trawsnewidydd arian heddiw yn rhoi 62.94 Yen ar gyfer 250 Kazakhstani Tenge. Heddiw, gellir cyfnewid 125.87 Yen am 500 Kazakhstani Tenge.\nKazakhstani Tenge I Yen Hanes y gyfradd gyfnewid\nKazakhstani Tenge a Yen symbolau a gwledydd arian


Galwad Agored Contract Diwylliannol\nGalwad Agored Contract Diwylliannol Cynghrair Diwylliant Cymru\nYdy celfyddydau a diwylliannau yng Nghymru’n bwysig i chi? Efallai eich bod chi’n gweithio gyda gweithgareddau creadigol neu’n mwynhau gwylio neu gymryd rhan ynddyn nhw? Os felly, mae angen eich help chi arnom ni. Mae Gynghrair Diwylliant Cymru yn gwahodd cynigion i gynnal digwyddiadau wedi eu hariannu a sgyrsiau yn eich cymunedau.\nMynegwch eich barn am gread fframwaith Contract Diwylliannol yng Nghymru.\nBydd yn cynnwys Gwaith Teg, Amrywiaeth, Iechyd a Llesiant, Cyd-greu, Arweinyddiaeth Gynhwysol, Cyfiawnder Amgylcheddol a Chyfiawnder Cymdeithasol.\nDogfen yr Alwad Agored (Fersiwn Testun Cymraeg)\nDogfen yr Alwad Agored (Fersiwn Sain Cymraeg)\nDogfen yr Alwad Agored (Fersiwn Iaith Arwyddion BSL)\nAm wybodaeth bellach am yr alwad, gweler isod\nRECORDING (Dydd Mawrth 4 Mai )\nRECORDING (Dydd Mercher 5 Mai)\nE-bostiwch unrhyw gwestiynau i walesculturealliance@gmail.com\nGallwn dalu am (gwybodaeth bellach)...\nGallwn dalu £25 yr awr i unrhyw un am gyfranogi yn y gwaith hwn ac eithrio’r rhai sydd eisoes ar gyflog llawn amser yn y celfyddydau.\nOs ydych ar gyflog llawn amser yn y celfyddydau yna gallwch anfon cynnig a thalu pobl i gymryd rhan (os nad ydynt ar gyflog llawn amser yn y celfyddydau).\nNid oes angen i chi weithio yn y celfyddydau i gymryd rhan. Rydym am glywed safbwyntiau’r bobl hynny sydd â chelfyddydau, diwylliannau a chymunedau Cymru yn agos at eu calon.\nYn ddibynnol ar faint o gynigion byddwn yn eu derbyn, mae’n bosibl na fyddwn yn gallu ariannu popeth ar hyn o bryd, ond byddwn siarad gyda chi am sut allai eich cynnig gael ei ariannu yn y dyfodol.\nEin nod yw cynnwys cynifer o wahanol safbwyntiau ag sy’n bosibl wrth benderfynu ar beth gaiff ei ariannu.\nYn ogystal â’ch cefnogi gydag amser (trefnu, cynnal a chyfranogi mewn sgyrsiau, ymchwilio, ysgrifennu neu gofnodi eich meddyliau a chasgliadau a’u hanfon atom), gallwn eich cefnogi hefyd gyda chostau mynediad (cyfieithu, Iaith Arwyddion BSL, costau gofal ac yn y blaen) a chyfleusterau i’ch helpu chi i gynnal eich sgyrsiau (mynediad at gyfrif zoom neu hyd yn oed wagle i gynnal cyfarfod os yw hynny’n bosibl). Siaradwch â ni am yr hyn sydd ei angen arnoch a gwnawn ein gorau i’ch helpu.\nGobeithiwn ariannu cynifer o gynigion ag sy’n bosibl, a’n bod wedi rhoi uchafswm o £3000. Mae hyn yn berthnasol i amser nid costau mynediad na chyfleusterau. Gallwn gynorthwyo gyda hynny yn ychwanegol.\nLlinell amser (gwybodaeth bellach)...\nY dyddiad cau ar gyfer cyflwyno cynigion yw 10 Mai 2021\nYna, byddwn yn gofyn i’n panel adolygu’r cynigion hyn gyda’r nod o ymateb i chi ymhen wythnos neu ddwy er mwyn i’r gwaith ddechrau mor fuan ag sy’n bosibl.\nByddwn yn gofyn i chi gyflawni’r gwaith a gafodd ei gynnig erbyn 31 Mai.\nYn ogystal â’r sgyrsiau y byddwch yn eu trefnu, byddwn yn cynnal cyfres o sgyrsiau tua diwedd Mai/ dechrau Mehefin ble y gallwch ddweud wrthym beth ydych wedi ei ddarganfod a chael cyfle i siarad rhagor amdano\nYna, byddwn yn casglu’r holl feddyliau hynny at ei gilydd fel bod fframwaith y contract diwylliannol yn cael ei ddatblygu drwy ddefnyddio’r sgyrsiau hynny. Byddwn yn gwirio’n ôl gyda chi i wneud yn siŵr ein bod yn cynrychioli eich canfyddiadau’n gywir.\nFodd bynnag, nid dyna ddiwedd y broses ond yn hytrach, ei dechrau. Gobeithiwn ddod o hyd i ffyrdd o barhau ac esblygu’r sgyrsiau rydych yn eu dechrau.\nGwyddom fod hyn i gyd yn digwydd yn y dyfodol agos, ond ein gobaith yw y bydd digon o gyfleoedd eraill i gymryd rhan os nad yw’r amser hwn yn gweithio i chi. Os ymunwch â’n rhestr bostio, gallwn roi gwybod i chi am unrhyw gyfleoedd i gymryd rhan.\nYmunwch â’r rhestr bostio yma\nRydym am ariannu casgliad o brosiectau sy’n adlewyrchu hyd a lled y sector a chwmpas gwaith y contract diwylliannol.\nByddwn yn gofyn i’r panel dethol edrych ar ffocws a chyrhaeddiad pob cais. Byddan nhw’n chwilio am safbwyntiau na chlywir mohonynt yn ogystal â gwybodaeth neu brofiad sydd o fudd i gyrhaeddiad ehangach y sgwrs.\nHoffem ariannu cynifer o brosiectau ag sy’n bosibl.\nGwnewch gais i ymuno â’r panel gwneud penderfyniadau\nGalwad agored yw hwn, gall unrhyw un gyflwyno cynnig. Byddwn yn cysylltu â rhai pobl yn uniongyrchol i ofyn iddyn nhw gyflwyno cynnig oherwydd bod ganddynt wybodaeth, sgil neu brofiad penodol.\nCyfrif Twitter Cynghrair Diwylliant Cymru


RhinoSpike : Welsh Audio : Mabinogion: Pwyll\nWelsh Audio Request\nWelsh / Mabinogion: Pwyll\nby MarDi on Jan. 20, 2013\nText is in middle-welsh, I don't know how far the pronunciation is away from todays.\nOriginal can be found here: http://titus.uni-frankfurt.de/didact/idg/kelt/kymrbs.htm\nPwyll penndeuic Dyuet a oed yn arglwyd ar seith cantref Dyuet. A threigylgweith yd oed yn Arberth, priflys idaw; a dyuot yn y uryt ac yn y vedwl uynet y hela. Sef kyfeir oe gyuoeth, a vynnei y hela: Glynn Cuch. Ac ef a gychwynnwys y nos honno o Arberth ac a doeth hyt ym penn Llwyn Diarwya; ac yno y bu y nos honno. A thrannoeth yn jeuenctit y dyd kyuodi a oruc a dyuot y Lynn Cuch y ellwng y gwn dan y coet; a chanu y gorn a dechreu dygyuor yr hela a cherdet yn ol y cwn ac ymgolli ae gedymdeithon. Ac ual y byd yn ymwarandaw a llef yr erchwys, ef a glywei llef erchwys arall; ac nyt oedynt vn llef; a hynny yn dyuot yn erbyn y erchwys ef.\nAc ef a welei lannerch yn y coet o uaes gwastat. Ac ual yd oed y erchwys ef yn ymgael ac ystlys y llannerch, ef a welei carw o vlaen yr erchwys arall. A pharth a pherued y llannerch, llyma yr erchwys, a oed yn y ol, yn ymordiwes ac ef ac yn y vwrw yr llawr. Ac yna edrych ohonaw ef ar liw yr erchwys heb hanbwyllaw edrych ar y carw. Ac, or a welsei ef o helgwn y byt, ny welsei cwn un lliw ac wynt. Sef lliw, oed arnunt: claerwynn llathreit, ac eu clusteu yn gochyon, ac, ual y llathrei wynnet y cwn, y llathrei cochet y clusteu. Ac ar hynny att y kwn y doeth ef, a gyrru yr erchwys, a ladyssei y carw, ymeith a llithyaw y erchwys e hunan ar y carw.


Bydd rhywun arall yn ei wneud - Eglwys Dduw ledled y byd y Swistir\ncyfryngau > Dilyniant cylchgrawn > Olynydd cylchgrawn 2016-01 > Bydd rhywun arall yn ei wneud\nCred gyffredin yw nad oes raid i chi wneud rhywbeth o reidrwydd oherwydd bydd rhywun arall. Bydd rhywun arall yn glanhau'r bwrdd yn y bwyty bwyd cyflym. Bydd rhywun arall yn ysgrifennu'r llythyr at olygydd y papur newydd ar y pwnc hwn. Mae rhywun arall yn mynd i lanhau'r sbwriel o'r palmant. Dyna pam y gallaf hefyd deimlo'n rhydd a thaflu fy mwg coffi allan o'r ffenestr fel gyrrwr.\nRhaid imi gymryd fy nhrwyn fy hun yma, oherwydd nid wyf yn hollol ddiniwed o ran yr agwedd hon. Hyd yn oed os nad ydw i'n taflu fy sbwriel allan o'r ffenest, dwi'n aml yn gweld fy mod i'n "rhywun arall". Pan oedd fy mhlant yn eu harddegau, gwnes i'r penderfyniad i beidio â theithio ond i fod gartref gyda nhw yn ystod y blynyddoedd hynny. Tra roedd fy ngŵr allan ar deithiau busnes, rwyf bellach wedi gwneud y swyddi yr arferai eu gwneud fy hun.\nRoeddwn i'n aml yn rhywun arall. Pan gododd y cyfle i weithio yng ngweinidogaeth y menywod neu i roi darlith, edrychais dros fy ysgwyddau i weld pwy oedd yn dal yn rhydd ar wahân i mi a sylweddolais mai fi oedd yr unig un yn sefyll i fyny. Doeddwn i ddim eisiau gwneud hynny bob amser, ond roeddwn i'n aml yn neidio i mewn ac weithiau doeddwn i ddim yn siŵr beth roeddwn i'n dweud "ie" wrtho.\nMae sawl person yn y Beibl wedi ceisio trosglwyddo eu henw da a’u cyfrifoldebau cysylltiedig i rywun arall, ond nid yw wedi gweithio. Lluniodd Moses esgus da i beidio â gorfod dychwelyd i'r Aifft. Cwestiynodd Gideon a oedd Duw wedi siarad ag ef mewn gwirionedd. Rhyfelwr cryf? Nid dyna fi! Ceisiodd Jona redeg i ffwrdd, ond roedd y pysgod yn gyflymach nag ef. Daeth pob un ohonynt yr hyn yr oeddent yn gobeithio fyddai'n gwneud y gwaith. Pan ddaeth Iesu i'r byd hwn yn fabi, nid neb yn unig ydoedd, ef oedd yr unig un a allai wneud yr hyn yr oedd angen ei wneud. Roedd angen "Duw gyda ni" ar y byd cwympiedig hwn. Ni allai unrhyw un arall wella'r sâl a dofi'r gwyntoedd. Ni allai unrhyw un arall symud y torfeydd gyda'i eiriau fel y gallai ef neu hi eistedd gyda basged o bysgod. Ni allai neb arall gyflawni pob proffwydoliaeth o'r Hen Destament fel ef.\nRoedd Iesu’n gwybod pam y daeth i’r ddaear hon ac yn dal i weddïo yn yr ardd y dylai cadis y Tad ei basio. Fodd bynnag, ychwanegodd y cais "os ydych chi ei eisiau" a gweddïodd nad ei ewyllys ef fyddai hynny, ond ewyllys y tad. Roedd Iesu’n gwybod na fyddai neb yn cymryd ei le ar y groes iddo oherwydd nad oedd unrhyw un arall y gallai ei waed ryddhau dynolryw o’u pechodau.\nMae bod yn Gristion yn aml hefyd yn golygu bod yr un sy'n gyfrifol ac yn dweud "Fe wnaf i!" Mae Iesu yn ein galw i fod yn rhywun sy'n ateb ei alwad i gyflawni'r gorchymyn brenhinol i garu ein brodyr a'n chwiorydd.\nLassen Sie uns deshalb nicht nach links und rechts nach jemand anderes schauen, sondern das tun, was getan werden muss. Mögen wir alle wie Jesaja sein, der Gott antwortete: «Hier bin ich, sende mich!» (Jesaja 6,5).